ΟΛΥΜΠΙΑΚΟΣ: 7 Σεπ 2010\nΚάποιες επιπλέον ατάκες στις δηλώσεις του Βασίλη Τοροσίδη μετά το "Χ" ελπίδας που απέσπασε η Ελλάδα στην Κροατία.\nΓια τον αγώνα: «Το προηγούμενο αποτέλεσμα δεν ήταν το καλύτερο, αν και η εμφάνιση στο δεύτερο ημίχρονο πιστεύω ότι ήταν καλή, καθώς στο πρώτο ήμασταν κακοί. Οι Κροάτες είναι καλή ομάδα, έρχονταν από εύκολη νίκη με τη Λετονία και θέλανε πάρα πολύ τη νίκη για το δύο στα δύο που θα νικούσαν το μεγάλο τους αντίπαλο, εμάς. Τακτικά ήμασταν πολύ καλοί, τρέξαμε, κλείσαμε τους χώρους και πήραμε ένα δίκαιο αποτέλεσμα».\nΓια το αν ξεχρέωσαν την απώλεια με τη Γεωργία: «Οι δύο χαμένοι βαθμοί του πρώτου αγώνα\nΔηλώσεις έκανε ο Βασίλης Τοροσίδης μετά την λευκή ισοπαλία που απέσπασε η εθνική Ελλάδος στο Ζάγκρεμπ από την Κροατία :\n«Ο κάθε προπονητής δική του φιλοσοφία. Ο κ. Σάντος θέλει να παίζει ποδόσφαιρο, να έχει κατοχή και το "πάνω χέρι" στο παιχνίδι.\nΑυτό, όμως, δεν μπορεί να γίνει από τη μία μέρα στην άλλη. Θέλει χρόνο και δουλειά, αφού είχαμε μάθει να παίζουμε με διαφορετικό τρόπο τόσα χρόνια».\nΚάνοντας σύγκριση ανάμεσα στην εικόνα της Εθνικής στην πρεμιέρα και τη σημερινή, ο Τοροσίδης είπε : «Δεν άλλαξαν πολλά πράγματα, απλά την Παρασκευή αιφνιδιαστήκαμε από το γρήγορο γκολ».\nΓια τη φάση με τον Σίμουνιτς, σχολίασε : «Με βρήκε με τον αγκώνα ο αντίπαλος μου αλλιώς δεν θα έπεφτα. Νομίζω ότι ήταν πέναλτι».\nΟύτε σήμερα δεν βγήκε οριστική απόφαση από το συμβούλιο του Ερασιτέχνη Ολυμπιακού αναφορικά με το μέλλον του Νίκου Γέμελου στο κολυμβητικό τμήμα των Πειραιωτών.\nΟ προπονητής του Θρύλου, είχε τη Δευτέρα μια συνάντηση με τον Γιάννη Λάμπρου (Γ.Γ. του Ερασιτέχνη) και τον Γιώργο Παπαδόπουλο (έφορος), χωρίς να υπάρξει οριστικό αποτέλεσμα για τη συνεργασία των δύο πλευρών.\nΤο θέμα θα συζητηθεί την επόμενη Παρασκευή, όπως βγήκε από την επίσημη ενημέρωση.\nΑυτό πάντως που προκύπτει είναι ότι και οι δύο πλευρές...μάλλον επιθυμούν να συνεχίσουν μαζί.\nΣτο σημερινό συμβούλιο συζητήθηκαν και άλλα θέματα εσωτερικής φύσεως για όλα τα τμήματα του ερασιτέχνη, ώστε να βγει η χρονιά χωρίς προβλήματα και ο Ολυμπιακός να κατακτήσει όσα περισσότερα τρόπαια μπορεί...\nΤυχερή στάθηκε η εθνική Ελλάδας στο Ζάγκρεμπ και απέσπασε λευκή ισοπαλία από την Κροατία.\nΗ πολύ καλή αμυντική παρουσία, τόσο του Παπασταθόπουλου όσο και του Αβραάμ Παπαδόπουλου, μαζί με την τύχη, αφού οι Κροάτες σφυροκοπούσαν ανελέητα, έδωσαν τον πολύτιμο βαθμό στην Ελλάδα που αν θέλει όμως να ελπίζει σε καλύτερες μέρες πρέπει να παίξει και λίγο...ποδόσφαιρο.\nΘετική η παρουσία του Βασίλη Τοροσίδη που έγινε αλλαγή στις καθυστερήσεις για λόγους σκοπιμότητας. Ο διεθνής αμυντικός του Θρύλου δέχθηκε κίτρινη κάρτα στο 16' της αναμέτρησης.\nΚΡΟΑΤΙΑ: Ρούνιε, Στρίνιτς, Σίμουνιτς, Τσόρλουκα, Σρνα, Βουκόγιεβιτς (57’ Ράκιτιτς), Πράνιτς, Κράνιτσαρ, Μόντριτς, Όλιτς, Πέτριτς (46’ Γέλαβιτς).\nΕΛΛΑΔΑ: Σηφάκης, Βύντρα, Τζαβέλλας, Παπαδόπουλος, Παπασταθόπουλος, Τζιόλης, Κατσουράνης, Τοροσίδης (93’ Σεϊταρίδης), Σαμαράς, Καραγκούνης (69’ Νίνης), Σαλπιγγίδης (59’ λ. τρ. Γκέκας).\nΑύριο ο Λουτσιάνο Γκαλέτι θα περάσει αύριο από τα γραφεία της ΠΑΕ συνοδευόμενος από τον ατζέντη του προκειμένου να λύσει το συμβόλαιο του με τους «ερυθρόλευκους».\nΗ πρόταση που έχουν κάνει οι ιθύνοντες του ΟΛΥΜΠΙΑΚΟΥ στον Αργεντινό είναι να πάρει τα χρήματα όλης της περσινής σεζόν (του οφείλονται περίπου 800.000 ευρώ) παρά το ότι δεν έπαιξε στην ομάδα του λιμανιού από τον Γενάρη και μετά λόγω του προβλήματος που τον ανάγκασε να εγκαταλείψει την ενεργό δράση.\nΟ ΟΛΥΜΠΙΑΚΟΣ έχει επίσης προτείνει στον Αργεντινό να αναλάβει ρόλο σκάουτερ στην Αργεντινή, καθώς ο Γκαλέτι έχει αποφασίσει να επιστρέψει στην πατρίδα του.\nΌλα μάλιστα δείχνουν ότι ο λατινοαμερικάνος θα απαντήσει καταφατικά στην πρόταση της διοίκησης του ΟΛΥΜΠΙΑΚΟΥ.\nΗ διοίκηση του ΟΛΥΜΠΙΑΚΟΥ δείχνει σε πράξεις πως αμοίβει τους ποδοσφαιριστές οι οποίοι προέρχονται από το τμήμα των Νέων του συλλόγου, καθώς όσοι προσπαθούν και δείχνουν ότι αξίζουν η ΠΑΕ τους στηρίζει. Αυτό φαίνεται ξεκάθαρα από κινήσεις των «ερυθρολεύκων» με τους Γιάννη Ποτουρίδη και Γιάννη Φετφατζίδη.\nΟ νεαρός αμυντικός του ΘΡΥΛΟΥ συναντήθηκε με τον μεγαλομέτοχο της ΠΑΕ, Βαγγέλη Μαρινάκη, και αποφασίστηκε να του γίνει αναπροσαρμογή του συμβολαίου του.\nΕκτός του Ποτουρίδη πρόσφατα υπήρξε και η συνάντηση του Φετφατζίδη επίσης με τον Βαγγέλη Μαρινάκη και αποφασίστηκε να γίνει στον μικρό αναπροσαρμογή του συμβολαίου, ενώ μπήκε και ρήτρα για την πώληση του πιτσιρικά.\nΕκτός αυτών όμως ο Βαγγέλης Μαρινάκης σε συνάντηση που είχε και με τους Νικλητσιώτη, Βασιλόγιαννη, Σοϊλέδη και Βαλεριάνο για να παραχωρηθούν ως δανεικοί, τους εξήγησε πως ο ΟΛΥΜΠΙΑΚΟΣ θα τους παρακολουθεί και θα επιστρέψουν στον Πειραιά αρκεί να δείξουν πως αξίζουν.\nΠαρότι λοιπόν οι μικροί δόθηκαν ως δανεικοί για να... ψηθούν, ο ισχυρός άντρας της ΠΑΕ τους έδωσε κίνητρο για να γίνουν καλύτεροι στο μέλλον. Άλλωστε δεν υπάρχει κάποιος και πιο πάνω από τον Μαρινάκη, οπότε το να λέει ο ίδιος ο μεγαλομέτοχος κάτι τέτοιο στους μικρούς όπως και να το κάνουμε «μετράει».\nΕπισήμως από την ΠΑΕ τονίζεται ότι δεν έχει υπάρξει επαφή για να πάρει ο Μαρινάκης το μερίδιο του Λαυρεντιάδη.\nΜε αφορμή τις πληροφορίες που υπάρχουν τα τελευταία 24ωρα και θέλουν τον Βαγγέλη Μαρινάκη να αγοράζει από τον Λαυρέντη Λαυρεντιάδη και το δικό του 50% της Καραϊσκάκης ΑΕ, εταιρείας που ελέγχει το γήπεδο του ΟΛΥΜΠΙΑΚΟΥ, επίσημη πηγή της ΠΑΕ διευκρίνισε με κατηγορηματικό τρόπο ότι δεν έχει υπάρξει απολύτως καμία συζήτηση μεταξύ του μεγαλομετόχου της ΠΑΕ και του γνωστού επιχειρηματία.\n«Καμία επαφή, πρόταση η, διαπραγμάτευση δεν υπάρχει γι' αυτό το θέμα μεταξύ Μαρινάκη και Λαυρεντιάδη», τόνισε η ίδια επίσημη πηγή του ΟΛΥΜΠΙΑΚΟΥ, για να καταστεί σαφές ότι είναι πολύ πρόωρο να ανοίγονται τέτοια θέματα. Μην ξεχνάμε, άλλωστε, ότι λόγω τυπικών και διαδικαστικών θεμάτων, ακόμη καλά καλά δεν έχει ολοκληρωθεί η μεταβίβαση στον Μαρινάκη του υπόλοιπου 50% που έχει ο Σωκράτης Κόκκαλης στην Καραϊσκάκης ΑΕ.\nΗ προπόνηση του ΟΛΥΜΠΙΑΚΟΥ σήμερα, πραγματοποιήθηκε χωρίς προβλήματα, αφού όλα κύλησαν ήρεμα χωρίς να υπάρξει το παραμικρό απρόοπτο. Αυτό δεν συμβαίνει πάντα στην ομάδα του λιμανιού και θεωρείται πολλές φορές «πολυτέλεια» το να μην προκύπτει πρόβλημα τραυματισμού...\nΟ Ζαουάντ Ζαϊρί προπονήθηκε κανονικά το απόγευμα στις 19:00, όπως αναμενόταν άλλωστε, αφού μια ημέρα πριν είχε ακολουθήσει για τελευταία αφορά ατομικό πρόγραμμα. Όλοι οι υπόλοιποι παίκτες είναι απολύτως εντάξει και συνεχίζεται χωρίς προβλήματα η προετοιμασία για το ματς του Σαββάτου με την Κέρκυρα στο Φάληρο.\nΤην Τετάρτη, η προπόνηση του ΟΛΥΜΠΙΑΚΟΥ στις εγκαταστάσεις του Ρέντη είναι προγραμματισμένη και πάλι για τις 19.00.\nΑυτά τα λένε από Ηρακλή μεριά. Για το παιχνίδι της πρεμιέρας με τον ΟΛΥΜΠΙΑΚΟ και τη μεγάλη νίκη τους στο Καυτανζόγλειο. Στο οφ δι ρέκορντ βέβαια.\n«Εμείς φοβόμασταν μη φάμε και καμιά τεσσάρα με τα προβλήματα που είχαμε. Άλλωστε είδατε πως πήγαινε το παιχνίδι μέχρι το 65΄λεπτό. Ευκαιρίες για τέσσερα γκολ είχε ο ΟΛΥΜΠΙΑΚΟΣ. Αλλά όλα τα λεφτα για μας ήταν η αγωνιστική συμπεριφορά του ΟΛΥΜΠΙΑΚΟΥ μετά το 1-0. Πήγε να το παίξει Μπαρτσελόνα. Αντί να κάτσει λίγο πίσω να προστατεύσει το σκορ και να βγει στην κόντρα για ένα δεύτερο γκολ, κάτι που θα ήταν και πολύ πιθανό, αφού θα μας έβρισκε άδειους πίσω, έμεινε μπορστά με φουλ επίθεση. Βούτυρο στο ψωμί μας ήταν, μας έκατσαν και οι αλλαγές και οι φάσεις και πήραμε τη μεγάλη νίκη».\nΑκούστε τα λοιπόν, πως δίνετε δικαιώματα και βγάζουν γλώσσα και παίρνουν αέρα… μην έχουμε τα ίδια τα περσινά,ε;\nΟι ποδοσφαιριστές του ΟΛΥΜΠΙΑΚΟΥ οι οποίοι αγωνίστηκαν στο φιλικό της Εθνικής Νέων με την Ολλανδία, με την Ελλάδα να παίρνει τη νίκη με σκορ 3-1, είχαν καλή απόδοση\nΣυγκεκριμένα, ο Καλδέλης αγωνίστηκε σε όλο το δεύτερο ημίχρονο, ο Ποτουρίδης έβγαλε όλο το 90λεπτο, ενώ ο Κοτσαρίδης ξεκίνησε ως βασικός και βγήκε στο 72'.\nΠαράλληλα, υπάρχουν και οι Βαλεριάνος, Σταμογιάννος οι οποίοι έπαιξαν αλλά πλέον αγωνίζονται ως δανεικοί από τον ΟΛΥΜΠΙΑΚΟ σε Θρασύβουλο και Δόξα Δράμας αντίστοιχα.\nΕΛΛΑΔΑ: Ταμπάκης (46΄ Καλδέλης), Λαγός (72΄ Τζανακάκης), Βαλεριάνος (64΄ Βλάχος), Μπουγαΐδης, Ποτουρίδης, Σταμογιάννος (83΄ Ντούνης), Κατίδης (64΄Καθάριος), Κοτσαρίδης (72΄ Αθανασίου), Βέλλιος (56΄ Φαλάγγας), Φορτούνης (83΄ Σκέμπης), Καρέλης (50΄ Αγτζίδης).\nΟΛΛΑΝΔΙΑ: Τερ Μάτε, Βέλτμαν (46΄ Λίγκεον), Ντε Βράι, Ιντι Μάρτινς, Κόπερς, Οζιακουπ (86΄ Βαϊνάλντουμ), Λουκόκι (75΄ Φαν Εβαϊκ), Ντε Καμπς (46΄ Σκέπερς), Καστάνιος, Κλάασεν (63΄ Μπούι), Λαμπιάντ (63΄ Μάχερ).\nΔυστυχώς, ο όρος στο συμβόλαιο του Λίνας Κλέιζα για την επιστροφή του στο ΝΒΑ, κρατούσε δεμένα τα χέρια των Αγγελόπουλων στην περίπτωση του Λιθουανού και έτσι βλέποντας τον τι κάνει πάνω στο παρκέ σε πιάνει μελαγχολία.\nΈκανε «όργια» πάλι στο Παγκόσμιο Πρωτάθλημα της Τουρκίας και «θύμα» του αποτέλεσε η Κίνα για την φάση των «16» της διοργάνωσης. Ο Κλέιζα σημείωσε 30 πόντους και μάζεψε εννέα ριμπάουντ, οδηγώντας την ομάδα του στη νίκη με 78-67 και στην πρόκριση για την προημιτελική φάση.\nΌσο να 'ναι, σε κανέναν δεν άρεσε η απόφαση του παίκτη να αποχωρήσει για τις ΗΠΑ, διότι πόνταραν πολλά πάνω του για την φετινή σεζόν. Όμως, δεν μπορούσε να κάνει κάτι η ΚΑΕ και άπαντες στο ερυθρόλευκο στρατόπεδο οφείλουν να πορευτούν χωρίς τον ίδιο στο ρόστερ.\nΤα δεκάλεπτα: 17-22, 43-40, 64-51, 78-67\nΛιθουανία: Καλνιέτις 11, Μασιούλις, Πότσιους 7, Γκετσεβίτσιους 14, Ντελινινκάιτις 3, Γιασάιτις 4, Κλέιζα 30,Κλιμαβίτσιους, Γιανκούνας 5, Γιαφτόκας 4\nΚίνα: Τζινγιούι, Ουέι 21, Σίπενγκ 10, Γιούε 9, Γιανλιάν 11, Ζι Ζί 11, Πενγκ 5\nΗ αφλογιστία του Ντιόγκο, πέρσι ήταν το μεγάλο θέμα στον ΟΛΥΜΠΙΑΚΟ και φυσικά η αιτία να οδηγήσει τον Βραζιλιάνο πίσω στην πατρίδα του. Η σχέση του 23χρονου επιθετικού με τα δίχτυα δεν έχει αναζωπυρωθεί όμως, ούτε στη «χώρα του καφέ» προκαλώντας ανησυχία στους φίλους της Φλαμένγκο. Ο ίδιος πάντως, σπεύδει να τους καθησυχάσει βεβαιώνοντάς τους ότι «η στιγμή που θα σκοράρω θα έρθει».\nΟ Ντιόγκο δεν έχει σκοράρει ακόμη σε τρεις συμμετοχές με τη φανέλα της «Φλα». Ο ίδιος εξηγεί: «Γνωρίζουμε όλοι ότι η πίεση είναι ακόμη μεγαλύτερη στη Φλαμένγκο. Αλλά αυτό δεν είναι κάτι που μπορούμε να σταματήσουμε. Χρειάζεται χρόνος για να προσαρμοστούμε».\nΌλοι πλέον στη Φλαμένγκο περιμένουν ο Ντιόγκο να κάνει «σεφτέ» στο ματς με τη Σάο Πάουλο την ερχόμενη Τετάρτη, όμως ο ίδιος είναι καθησυχαστικός: «Όλοι οι επιθετικοί στον κόσμο θέλουν να σκοράρουν και όσο πιο γρήγορα γίνεται. Η στιγμή που θα σκοράρω θα έρθει και ίσως αυτό συμβεί αυτήν την Τετάρτη. Όμως αυτό που έχει σημασία είναι να κερδίσουμε».\nΟ διεθνής Ούγγρος τερματοφύλακας του ΟΛΥΜΠΙΑΚΟΥ, Μπάλας Μέγιερι δεν αγωνίστηκε στον ισόπαλο χωρίς τέρματα αγώνα της Ουγγαρίας Κ-21 με τη Βοσνία, για την προκριματική φάση του ευρωπαϊκού πρωταθλήματος και έτσι δεν μπόρεσε να βοηθήσει το αντιπροσωπευτικό συγκρότημα της χώρας του.\nΤο παιχνίδι έγινε στο στάδιο «Άλμπερτ Φλοριάν» της Βουδαπέστης και ο τεχνικός των Μαγυάρων Άνταλ Ροθ προτίμησε τον Πίτερ Γκουλάσι να υπερασπιστεί την εστία της ομάδας του. Το τελικό 0-0 δεν έδωσε την πρόκριση στην Ουγγαρία, η οποία τερμάτισε στην τρίτη θέση του τρίτου ομίλου, πίσω από τις Ιταλία και Ουαλία.\nΟ άσος του ΟΛΥΜΠΙΑΚΟΥ Όλοφ Μέλμπεργκ έκανε ένα... δολοφονικό τάκλιν και αποβλήθηκε στο παιχνίδι της Εθνικής Σουηδίας με το Σαν Μαρίνο, κάτι που σημαίνει πως θα χάσει το ντέρμπι κορυφής του 5ου ομίλου με τους Ολλανδούς.\nΟ Σκανδιναβός διεθνής στόπερ του ΟΛΥΜΠΙΑΚΟΥ αποβλήθηκε στο 34ο λεπτό της αναμέτρησης, λόγω ενός πολύ δυνατού τάκλιν στον Σιμόνε Μπατσιότι και ενώ το σκορ ήταν ήδη 3-0 υπέρ των γηπεδούχων με τέρματα των Ιμπραΐμοβιτς (7'), Σιμοντίσινι (12') και Βέρνμπλουμ (26').\nΤο άσχημο για τον ομοσπονδιακό τεχνικό των Σουηδών Έρικ Χάμρεν είναι ότι θα στερηθεί των υπηρεσιών του Μέλμπεργκ από το ντέρμπι κορυφής της επόμενης αγωνιστικής κόντρα στην Ολλανδία. Ένα παιχνίδι, το αποτέλεσμα του οποίου ίσως καθορίσει πολλά σε ότι αφορά το κυνήγι της πρώτης προνομιούχου θέσης, που χαρίζει απευθείας το εισιτήριο της πρόκρισης.\nΠάντως, για τον Ολυμπιακό δεν είναι και τόσο...δυσάρεστη εξέλιξη, αφού ο "βράχος" θα αποφύγει ένα ακόμα ταξίδι και έναν ακόμα δυνατό αγώνα...\nΑναβλήθηκε το προγραμματισμένο, για την Τετάρτη (8/9, 12:00), φιλικό παιχνίδι προετοιμασίας με το Μαρούσι, λόγω της παραίτησης του Γιώργου Μπαρτζώκα από την τεχνική ηγεσία της ομάδας των Βορείων Προαστίων.\nΟ Γιώργος Μπαρτζώκας υπέβαλλε την παραίτησή του από την τεχνική ηγεσία εξαιτίας της τραγικής οικονομικής κατάστασης που επικρατεί στο σύλλογο των Βορείων Προαστίων.\nΣτο μεταξύ, προγραμματίστηκε φιλικό παιχνίδι με τον Ίκαρο Καλλιθέας. Μία αναμέτρηση που θα διεξαχθεί την Πέμπτη 16 Σεπτέμβριο.\nΣτην αρχική ενδεκάδα της Δανίας για το παιχνίδι με την Ισλανδία βρίσκεται ο Ντένις Ρόμενταλ.\nΟ δεξιός χαφ του ΟΛΥΜΠΙΑΚΟΥ έχει πάρει το νούμερο 10 και αγωνίζεται στο παιχνίδι για τα προκριματικά του Euro που βρίσκεται σε εξέλιξη.\nΣτην Σουηδία αγωνίζεται από την αρχή ο Ολοφ Μέλμπεργκ κόντρα στο Σαν Μαρίνο ενώ στον πάγκο του Βελγίου βρίσκεται ο Μιραλάς για το παιχνίδι με την Τουρκία.\nΣτην ενδεκάδα της Εθνικής μας κόντρα στην Κροατία αγωνίζονται ο Αβραάμ Παπαδόπουλος και ο Βασίλης Τοροσίδης.\nΤο όνομα του Βασίλη Τοροσίδη παραμένει ψηλά στη λίστα των Γάλλων μάνατζερ. Ο άσος του ΟΛΥΜΠΙΑΚΟΥ όχι μόνο δεν έπαψε να τους απασχολεί, αλλά σύμφωνα με πληροφορίες το σκάουτινγκ για τον ερυθρόλευκο διεθνή κορυφώνεται.\nΣυγκεκριμένα, «μάτια» της Μαρσέιγ και της Λιόν βρίσκονται στο Ζάγκρεμπ για να παρακολουθήσουν την αναμέτρηση της Ελλάδας με την Κροατία. Το ενδιαφέρον τους είναι στραμμένο στον Τοροσίδη, για πολλούς λόγους.\nΟ αποκλεισμός του ΟΛΥΜΠΙΑΚΟΥ από την Ευρώπη έχει περιορίσει τις διεθνείς συμμετοχές του παίκτη μόνο με την Εθνική. Ο συντελεστής δυσκολίας του αγώνα στο Ζάγκρεμπ μεγάλος...\nΕπίσης, ο Σάντος τον χρησιμοποιεί δεξιά και όχι αριστερά όπως ο Ρεχάγκελ. Βέβαια, όχι ακριβώς στη θέση του ως δεξί μπακ, αλλά στη μεσαία γραμμή σε έναν ρόλο που μπορεί να ανταποκριθεί με επιτυχία.\nΜπορεί το μεταγραφικό... παζάρι να έχει ολοκληρωθεί, οι μεγάλες ομάδες όμως δουλεύουν από νωρίς τις μελλοντικές κινήσεις τους...\nEπειδή σε λίγες μέρες, όπως όλα δείχνουν ο Γιάννης -Τζίγκερ- Βαρδινογιάννης για τους δικούς του λόγους, χαρίζει τον Παναθηναϊκό,θεωρούμε υποχρέωσή μας να του αφιερώσουμε το παρακάτω βίντεο για τις μοναδικές στιγμές που μας χάρισε.\nΘεωρούμε δεδομένο ότι θα υπάρξουν ανάλογες αφιερώσεις και για το...δίδυμο που θα τον διαδεχθεί. Άλλωστε, με αυτούς στο τιμόνι, ούτε γκολ δεν έχουμε φάει...\nΕίπαμε...Το κόκκινο ποτάμι δε γυρίζει πίσω...\nΟ Γιώργος Βασιλακόπουλος έχει πάρει απόφαση να επιστρέψει στην προεδρία της ελληνικής ομοσπονδίας.\nΟ θάνατος του Ανδρέα Μιαούλη και η ανάγκη επιλογής του διαδόχου στην προεδρία της ΕΟΚ φέρνει ως πρώτο φαβορί τον Γιώργο Βασιλακόπουλο να αναλάβει τα ινία της Ελληνικής ομοσπονδίας καλαθοσφαίρισης .\nΣύντομα, η ομοσπονδία αναμένεται να συγκαλέσει έκτακτο διοικητικό συμβούλιο προκειμένου να ανακοινωθεί ο νέος πρόεδρος της .\nΣτη χθεσινή εκπομπή της ΘΥΡΑΣ 7 έγινε κουβέντα για τη βία. Όπως είπε ο παρουσιαστής της, ο κόσμος κάνει υπομονή να δει από κοντά την αγαπημένη του ομάδα καθώς, ως γνωστόν, και το Σαββατιάτικο ματς της Κέρκυρας θα γίνει κεκλεισμένων των θυρών λόγω τιμωρίας. Με αφορμή αυτό, ο Αλέκος Αδαμαντόπουλος είπε:\n«Δυστυχώς το ματς με την Κέρκυρα είναι κεκλεισμένων των θυρών. Η μεγάλη δύναμη της ομάδας, ο κόσμος, θα μείνει και πάλι έξω γιατί κάποιοι φρόντισαν να συμβεί αυτό. Προσωπικά θεωρώ ότι αυτό είναι το πρώτο ζήτημα που πρέπει να κοιτάξει ο κ. Μαρινάκης. Πρέπει επιτέλους, να βρεθεί τρόπος, αν θέλουν να ζητήσουν και τη γνώμη μας, γιατί αποφασίζουν όλοι για μας χωρίς εμάς. Θα λυθούν πολλά από τα προβλήματα που ονομάζουν εκείνοι βία. Οι οπαδοί του ΟΛΥΜΠΙΑΚΟΥ είναι πολύ πιο νόμιμοι από αυτό που τους παρουσιάζουν. Δεν έχουν μα φοβηθούμε τίποτα».\nΤην ίδια στιγμή που το «εμφυλιοπολεμικό» κλίμα από το Ελληνικό πρωτάθλημα, φαίνεται ότι έχει περάσει και στο Εθνικό μας συγκρότημα, η κίνηση του Γιάννη Μοπουρούση, να αποθεώσει τον Δημήτρη Διαμαντίδη δημόσια, φαίνεται ότι ρίχνει τους τόνους μεταξύ των διεθνών ΟΛΥΜΠΙΑΚΟΥ και Παναθηναίκού.\nΗ κίνηση του αυτή μάλιστα, σχολιάστηκε πολύ θετικά από το πράσινο στρατόπεδο, δείγμα της αποδοχής που έχει ο Μπουρούσης εκεί αλλά και της αναγνώρισης της κίνησής του να μιλήσει με πολύ θερμά λόγια για τον Διαμαντίδη, παρά τα υπάρχοντα, όσο και να το κρύψει κανείς προβλήματα μεταξύ ΟΛΥΜΠΑΚΟΥ και Παναθηναϊκού.\nΕμείς δεν θα κρίνουμε αν ο Μπουρούσης καλώς έπραξε καλώς ή κακώς, αυτό είναι δικό του θέμα και καλά έκανε. Θα σταθούμε όμως ως προς αυτό το σημείο…\nΈνας αθλητής για να θεοποιηθεί πρέπει εκτός από τα προσόντα του στους αθλητικούς χώρους να έχει και άλλα προσόντα, αυτά της συμπεριφοράς και της κοσμιότητας …και αυτά ο Διαμαντίδης δεν τα έχει!\nΑς μην βιαζόμαστε λοιπόν να θεοποιήσουμε κάποιον, ειδικά όταν δεν το αξίζει… Και βέβαια δεν μας ενδιαφέρει καθόλου η άποψη που έχουν οι αφοί Γιαννακόπουλοι για παίκτες της ομάδας μας…\nΟ Αρτούρ Χοάνικετ είναι ένας από τους πλέον γνωστούς Ισπανούς δημοσιογράφους.\nΟ εκφωνητής του Radio Marca ήταν παρών στην πρόσφατη συνέντευξη τύπου του Ουρτάδο στην Βαρκελώνη και μιλώντας στον «ΓΑΥΡΟ» αναφέρθηκε στο πως έζησε τον παίκτη του ΟΛΥΜΠΙΑΚΟΥ. «Ο Μοϊσές είναι χαρούμενος στον ΟΛΥΜΠΙΑΚΟ και είναι σίγουρος ότι θα πετύχει με την εγγύηση του Βαλβέρδε», ανέφερε μεταξύ άλλων ο Ισπανός δημοσιογράφος και εν συνεχεία αναφέρθηκε στην αποχαιρετιστήρια συνέντευξη Τύπου του Μοϊσές. Υπήρχαν πολλοί συμπαίκτες του στην αίθουσα που κάθονταν όρθιοι για να τον ακούσουν.\nΑφού διάβασε την επιστολή τον ρωτήσαμε για τον ΟΛΥΜΠΙΑΚΟ και μας είπε ότι ο Βαλβέρδε τον έπεισε να έρθει στην Ελλάδα. Είναι πολύ φιλόδοξος, θέλει να πα΄ρει τίτλους και να παίξει στο Champions League με τον ΟΛΥΜΠΙΑΚΟ. Πιστεύει ότι η επιτυχία είναι εγγυημένη με τον Βαλβέρδε προπονητή.\nΟι δύο τους έχουν ζήσει τη μεγάλη επιτυχία της πορείας με την Εσπανιόλ ως τον τελικός του Κυπέλλου ΟΥΕΦΑ το 2007». Τέλος σε ότι έχει να κάνει με τις εντυπώσεις του Ουρτάδο από την Ελλάδα είναι πολύ καλές. Μας είπε ότι είναι φανταστική η υποδοχή που έχει στον ΟΛΥΜΠΙΑΚΟ και ότι ανυπομονεί να παίξει μπροστά στον κόσμο της ομάδας».\nΗ μετεγγραφή του Ματ Νίλσεν στον ΟΛΥΜΠΙΑΚΟ, για τον ίδιο αποτελούσε ένα πολύ μεγάλο όνειρο, καθώς δεν πίστευε ότι θα μπορούσε να παίξει σε μια ομάδα αυτού του επιπέδου. Ο Αυστραλός πάουερ φόργουορντ, περιμένει σαν τρελός να φορέσει την ερυθρόλευκη φανέλα και πλέον μετράει αντίστροφα για να ενταχθεί στην προετοιμασία της ομάδας του. Άλλωστε έρχεται μια ημέρα νωρίτερα στην Ελλάδα για να ξεκινήσει προετοιμασία με τον ΟΛΥΜΠΙΑΚΟ.\nΤο θέμα είναι ότι ο πρώην άσος της Βαλένθια δεν θα κάνει χρήση της μιας ημέρας παραπάνω άδειας που έχει σε σχέση με Βασίλη Σπανούλη και Γιάννη Μπουρούση και θα ενσωματωθεί στην ομάδα την προσεχή Τρίτη. Αυτό δείχνει έναν παίκτη με υψηλό αίσθημα ευθύνης, που γνωρίζει το που βρίσκεται και ποιες είναι οι απαιτήσεις του ΟΛΥΜΠΙΑΚΟΥ, κάνοντας με το "καλημέρα" μια πολύ σωστή κίνηση.\nΟ Νίλσεν θα γνωριστεί με τους νέους του συμπαίκτες και θα προσπαθήσει να καλύψει το χαμένο έδαφος, μιας και λόγω του Παγκοσμίου Πρωταθλήματος στην Τουρκία δεν ήταν στο βασικό στάδιο της προετοιμασίας στο Καρπενήσι. Να τονιστεί, ότι ο διεθνής άσος συμμετείχε στο Μουντομπάσκετ, αλλά η ομάδα του αποκλείστηκε στην φάση των "16" με 87-58 από την Σλοβενία.\nΣύμφωνα με νεότερες πληροφορίες, ο Λουτσιάνο Γκαλέτι δεν έχει ακόμη αποφασίσει για το αν θα γυρίσει μόνιμα στην Αργεντινή ή θα μείνει στην Ευρώπη. Ο Λουτσιάνο Γκαλέτι δεν έχει κατασταλάξει στο πού θα εγκατασταθεί μόνιμα.\nΈνα... σενάριο είναι να επιστρέψει στην Αργεντινή. Τα άλλα είναι είτε να μείνει στην Ελλάδα είτε να μετακομίσει στην Ισπανία. Αυτό θα φανεί μες στο προσεχές χρονικό διάστημα. Εξάλλου, θα πρέπει να τακτοποιήσει την οικογένειά του και τα παιδιά του, που θα πρέπει να πάνε σχολείο.\nΣύμφωνα με όσους ξέρουν πολύ καλά τον έμπειρο παίκτη, η ψυχολογία του δεν είναι στο καλύτερο δυνατό σημείο, δεδομένου ότι δεν θα συνεχίσει το ποδόσφαιρο. Ο ίδιος δεν έχει συνειδητοποιήσει ακόμη το πώς είναι να βρίσκεσαι εκτός του χώρου αλλά θα το αντιληφθεί πολύ περισσότερο στη συνέχεια, βλέποντας πιο πολλούς αγώνες μες στη χρονιά.\nΤο σίγουρο είναι πως σκέφτεται πολύ σοβαρά την πρόταση του ΟΛΥΜΠΙΑΚΟΥ για ν' αναλάβει πόστο στο τμήμα σκάουτινγκ. Και αυτό γιατί είναι πολύ δεμένος τόσο με την ομάδα όσο και με τον κόσμο της.\nΕκτός των άλλων ο Γκαλέτι, που θα μεταβεί άμεσα στην Αργεντινή για προσωπικές του υποθέσεις, θα περιμένει ν' ακούσει από τον μάνατζέρ του, Σέργκος Πουρσελιάν, την ολοκληρωμένη πρόταση του ΟΛΥΜΠΙΑΚΟΥ. Ο Πουρσελιάν θα έχει αύριο το μεσημέρι συνάντηση με τους ανθρώπους της ΠΑΕ για ν' ακούσει τι ακριβώς προτείνει ο πειραϊκός σύλλογος σχετικά με τον Γκαλέτι. Ακολούθως, θα έχει επαφή με τον πελάτη του για να τα συζητήσουν όλα αυτά μαζί.\nΌντως αιφνιδιάστηκαν από την πρόταση του Τζίγγερ, ο Ανδρέας Βγενόπουλος και Νικόλας Πατέρας, όπου έχουν ήδη στο μυαλό τους ένα μοντέλο διοίκησης που πρόκειται να ακολουθήσουν.\nΚαταρχήν θα θέσουν εξαρχής το πλάνο της ευρείας πολυμετοχικότητας. Ο «Βγενό» θα ενεργοποιήσει τα στελέχη της ΠΕΚ, αλλά και φίλους του επιχειρηματίες και εφοπλιστές ώστε να δημιουργηθεί μια ισχυρή οικονομικά ομάδα.\nΠαράλληλα, σκέφτονται το ενδεχόμενο να δώσουν το δικαίωμα αγοράς μετοχών στους απλούς φιλάθλους δίχως οικονομικούς περιορισμούς, ώστε να φτάσουν στο σημείο να εκπροσωπούνται και στο Δ.Σ.\nΌπως ήταν λογικό, η πρόταση του Γιάννη Βαρδινογιάννη στους Ανδρέα Βγενόπουλο και Νικόλα Πατέρα συζητήθηκε από τον πρώην πρόεδρο της ΠΑΕ Παναθηναϊκός και τον μεγαλομέτοχο του ΟΛΥΜΠΙΑΚΟΥ Βαγγέλλη Μαρινάκη, άλλωστε γνωρίζουμε όλοι μας ότι είναι αδερφικοί φίλοι!\nΌπως αποκαλύπτει η εφημερίδα «Goal», η πρώτη ατάκα που του είπε ο Μαρινάκης όταν έμαθε για τη δωρεά του «Τζίγγερ» ήταν: «Δεν μπορείς να πεις όχι σε αυτήν την πρόταση», με τον Πατέρα να του απαντάει: «Επιστρέφω»!\nΓιατί να μην επιστρέψει, τι λόγο θα είχε ο φίλος του ο Μαρινάκης να μην θέλει τον Πατέρα στα διοικητικά του «απέναντι»; Καλύτερα θα είναι…\nΓνωρίζει πολύ καλά τόσο τα μυστικά της θέσης του γκολκίπερ για τον βετεράνο διεθνή γκολκίπερ, τα οποία πλέον διδάσκει στις ακαδημίες «Ελαιώνα» σε παιδάκια ηλικίας 7 έως 15 ετών, όσο και το «ειδικό βάρος» της φανέλας του ΟΛΥΜΠΙΑΚΟΥ.\nΟ λόγος για τον βετεράνο γκολκίπερ των ερυθρολεύκων Παναγιώτη Κελεσίδη, ο οποίος μίλησε στον «Πρωταθλητή» σχετικά με τους τερματοφύλακες του ΟΛΥΜΠΙΑΚΟΥ και ενώ θέλει χρόνο για να εκφράσει άποψη για τον νεαρό Μέγιερι, δεν χρειάζεται καθόλου για να τονίσει ότι το δίδυμο Νικοπολίδη – Πάρντο είναι αυτή τη στιγμή το κορυφαίο στην Ελλάδα.\nΟ κ. Κελεσίδης τόνισε αρχικά:\n«Με δεδομένο ότι ο ΟΛΥΜΠΙΑΚΟΣ αυτή τη στιγμή έχει μόνο υποχρεώσεις για τις εγχώριες διοργανώσεις, δεν νομίζω ότι τίθεται θέμα γκολκίπερ. Θεωρώ ότι ο Νικοπολίδης και ο Πάρντο είναι το κορυφαίο δίδυμο τερματοφυλάκων. Είναι δεδομένο βέβαια, ότι για τη συνέχεια είναι καλό να γίνεται προγραμματισμός προκειμένου η ομάδα να είναι εξασφαλισμένη όταν χρειαστεί».\nΑκολουθούν τα σχόλια για τον κάθε ένα τερματοφύλακα ξεχωριστά:\nΝΙΚΟΠΟΛΙΔΗΣ: «Για τον Αντώνη έχω εκφραστεί με ιδιαίτερα κολακευτικά λόγια κατά το παρελθόν και δεν χρειάζεται να το κάνω και τώρα. Θα πω απλώς ότι λίγα λόγια για τον Αντώνη. Όλοι ξέρουμε τι έχει προσφέρει και δεν νομίζω ότι θα έχει πρόβλημα να ανταποκριθεί στα δεδομένα του Ελληνικού πρωταθλήματος. Η πείρα είναι μεγάλο «συν» για κάθε ποδοσφαιριστή, πόσω μάλλον όταν αγωνίζεται στη θέση του τερματοφύλακα, και αποτελεί το μεγαλύτερο προσόν του, ειδικά για αυτή την σεζόν».\nΠΑΡΝΤΟ: « Το παιδί με βάση τα όσα μας είχε δείξει στον Ηρακλή περισσότερο, όπου έπαιξε πολλούς αγώνες, έχει πολύ καλά προσόντα. Έχει εκρηκτικότητα, ταχύτητα στις αντιδράσεις και αυτό που ξεχωρίζει είναι ότι ενεργεί πάντα σε πρώτο χρόνο, που είναι πολύ σημαντικό τόσο για τον ίδιο όσο και για την συνεννόηση του με την άμυνα, βέβαια.\nΒέβαια από κει και πέρα και επειδή μιλάμε για ΟΛΥΜΠΙΑΚΟ. Είναι σαφές ότι χρειάζεται ευκαιρίες με την ομάδα. Πρέπει να αποκτήσει αυτήν την εμπειρία με τον ΟΛΥΜΠΙΑΚΟ, για τι είναι άλλο πράγμα να φοράς τη φανέλα αυτής της ομάδας. Γιατί εδώ μια φορά θα χρειαστεί να κάνει την απόκρουση! Αν δεν την κάνει, όσα και να έχει πιάσει μετά δεν έχει νόημα. Δείχνει, όμως, το παιδί ότι μπορεί να ανταπεξέλθει με επιτυχία στο έργο του».\nΜΕΓΙΕΡΙ: «Πριν πούμε οτιδήποτε για τον Μέγερι χρειάζεται υπομονή. Και εγώ αν δεν το δω αυτό παιδί σε κάποιους αγώνες, δεν μπορώ να εκφράσω άποψη. Για να τον φέρουν, όμως, πάει να πει ότι κάτι είδαν σε αυτό το παιδί».\nΔεν περνάει μέρα που να μην είναι γεμάτη η ατζέντα του Ευάγγελου Μαρινάκη. Χθες ο μεγαλομέτοχος του ΟΛΥΜΠΙΑΚΟΥ είχε συνάντηση στα γραφεία της Αλεξάνδρας με τον πρόεδρο της ΕΡΤ, Θανάση Παπαγεωργίου ενώ αργότερα είχε και κάποιες άλλες συναντήσεις που αφορούσαν περισσότερο στα τηλεοπτικά της Σούπερ Λίγκας…\nΌσον αφορά στο ραντεβού του Ευάγγελου Μαρινάκη με τον ισχυρό άνδρα της ΕΡΤ, έγινε «ώστε να γνωριστούν και από κοντά οι δύο άνδρες», άλλα και στο πλαίσιο της σωστής συνεργασίας που πρέπει να υπάρχει με την εταιρεία που έχει τα τηλεοπτικά δικαιώματα του ΟΛΥΜΠΙΑΚΟΥ.\nΝα θυμίσουμε ότι ο ΟΛΥΜΠΙΑΚΟΣ έχει και την τρέχουσα χρονιά σύμβαση με τη δημόσια τηλεόραση, ενώ το συμβόλαιο έχει ήδη προεισπραχθεί μέσω τραπέζης. Τώρα, αν στο χθεσινό ραντεβού έγινε καμιά συζήτηση για ανανέωση της σύμβασης, δεν το γνωρίζουμε, αλλά ούτε ή άλλως ακούγεται ευρέως ότι η ΕΡΤ, ενδιαφέρεται να συμμετάσχει από του χρόνου στην κεντρική διαχείριση των τηλεοπτικών δικαιωμάτων της Σούπερ Λίγκας, στην οποία είναι πολύ πιθανό να μπει και ο ΟΛΥΜΠΙΑΚΟΣ.\nΛίγοι λίγοι μαζεύονται στον ΟΛΥΜΠΙΑΚΟ και έτσι αλλάζουν συνεχώς πλάνο, το πρόγραμμα και οι προσαρμογές στις ασκήσεις. Πριν από το μεγάλο καμ μπακ των διεθνών, έχει προηγηθεί ο Κώστας Παπανικολάου που ενσωματώθηκε στην πορεία της προετοιμασίας και αφού κόπηκε από την Εθνική μας ομάδα.\nΣχεδόν μαζί και ο Τζαμόν Λούκας, το τελευταίο απόκτημα του ΟΛΥΜΠΙΑΚΟΥ που γρήγορα γρήγορα ήρθε στην Ελλάδα και ξεκίνησε προπονήσεις.\nΓια τον Αμερικανό γκραντ είναι πολύ σημαντικό αυτό το διάστημα της προετοιμασίας και ως την έναρξη των επίσημων αγωνιστικών υποχρεώσεων της ομάδας. Δεν είναι απλή υπόθεση και εύκολο πράγμα να φεύγεις από το Μαρούσει και να παίζεις για τον ΟΛΥΜΠΙΑΚΟ.\nΓιατί μέσα σε δυο χρόνια ο Λούκας από το Σπλιτ και το Μαρούσει σκαρφάλωσε υπογράφοτνας με τον φιναλίστ της Ευρωλίγκας. Άρα, δεν α είναι εύκολο να μπει στο πνεύμα και τη φιλοσοφία της ομάδας, έχοντας ωστόσο το πλεονέκτημα ότι πάνω κάτω γνωρίζει πρόσωπα και πράγματα και δεν πάει στο άγνωστο με βάρκα την ελπίδα.\nΠολύ καλύτερη παρουσία οφείλει να έχει φέτος ο Ντουντού στο παιχνίδι της 2ης αγωνιστικής με την Κέρκυρα σε σχέση με το Καυτανζόγλειο, ενώ αυτό περιμένει και ο Ερνέστο Βαλβέρδε, αλλά και ο κόσμος του ΟΛΥΜΠΙΑΚΟΥ.\nΟ Βραζιλιάνος μέσος ξεκίνησε καλά στο παιχνίδι της πρεμιέρας με τον Ηρακλή, αλλά στη συνέχεια έκανε πολλά λάθη, ενώ ειδικά στο δεύτερο ημίχρονο ήταν απών από τη θέση στην οποία τον είχε γυρίσει ο Βαλβέρδε μετά την αλλαγή του Ουρτάδο.\nΑν μη τι άλλο, λοιπόν, ο Ντουντού οφείλει να βελτιώσει την εικόνα του στο παιχνίδι με την Κέρκυρα, καθώς ο ίδιος θα έχει πει ότι φέτος θα δώσει «απαντήσεις» και θα αφήσει πίσω την περσινή κακή χρονιά. Μακάρι να το κάνει, διότι πράγματι είναι παίκτης που μπορεί να προσφέρει πολλά στον ΟΛΥΜΠΙΑΚΟ, αλλά και ο ΟΛΥΜΠΙΑΚΟΣ περιμένει πολλά απ’ αυτόν.\nΑς μην ξεχνάμε, άλλωστε ότι ο Βραζιλιάνος άσος είναι αυτή τη στιμγή στην πρώτη τριάδα των παικτών με τα πιο ψηλά συμβόλαια στον ΟΛΥΜΠΙΑΚΟ. Και του χρόνου το καλοκαίρι θα «ζυγιστούν» όλα αυτά τα πράγματα…\nΟ Μάρκο Πάντελιτς που πήρε τριήμερο και ταξίδεψε στην πατρίδα του το απόγευμα της Παρασκευής, αν και αρχικά είχε προγραμματιστεί να μείνει εδώ και να κάνει διπλές προπονήσεις προκειμένου να βελτιώσει τη φυσική του κατάσταση και να καλύψει το χαμένο έδαφος, έμοιαζε πολύ ορεξάτος χθες κατά την άφιξή του στην Αθήνα.\nΚαι πώς να μην ήταν αφού μαζί με τις πολλές αποσκευές του έφερε, μαζί του είχε τη γυναίκα του και τα δυο τους παιδιά. Παρά το ότι είχε τακτοποιήσει αρκετές δουλειές ο Μάρκο δεν ξέχασε την προπόνηση. Φεύγοντας από το Ρέντη πήρε και ειδικό πρόγραμμα προπόνησης για να ακολουθεί το τριήμερο που μεσολάβησε και όπως έλεγε και ο ίδιος ήταν συνεπέστατος σ’ αυτό. Έχοντας κάνει λοιπόν, βήματα προόδου και φορτίσει παράλληλα τις μπαταρίες του, ο Μάρκο δεν δίστασε να δώσει μια υπόσχεση χθες σε κάποιον ου επιχείρησε να τον τσιγκλήσει.\n«Μάρκο περιμένουμε πολλά γκολ φέτος από σένα», ήταν το πείραγμα που δέχθηκε ο Σέρβος, ο οποίος χωρίς χρονοτριβή απάντησε όπως συνηθίζει: «Το ξέρω. Και καλά κάνετε και έχετε απαιτήσεις. Θα βάλω πολλά γκολ με τη φανέλα του ΟΛΥΜΠΙΑΚΟΥ φέτος. Το πιστεύω και θα κάνω τα πάντα για να δικαιώσω τις προσδοκίες όλων».\nΟ Πάντελιτς έφτασε νωρίς το μεσημέρι στο Ελ. Βενιζέλος και αφού πήγε στο σπίτι του και τακτοποίησε τη γυναίκα του και τα παιδιά του έφυγε για το Ρέντη και την απογευματινή προπόνηση που είχε για χθες.\n«Θα είμαι σύντομα σε πολύ καλή κατάσταση και θα μπορώ να βοηθήσω την ομάδα», έλεγε χθες ο Σέρβος παικταράς.\nΟ Βούλγαρος διεθνής πασαδόρος Αντρέι Ζέκοφ βρέθηκε στην Αθήνα, για λίγες ώρες και εξετάστηκε στους κοιλιακούς από το ιατρικό επιτελείο του ΟΛΥΜΠΙΑΚΟΥ.\nΤα αποτελέσματα έδειξαν πως ο 30άχρονος διεθνής άσος έχει ήπια κήλη δευτέρου βαθμού στους κοιλιακούς προσαγωγούς κάτι που σημαίνει πως αποφεύγει το χειρουργείο. Ο Ζέκοφ θα ακολουθήσει συντηρητική αγωγή και με την κατάλληλη θεραπεία το πρόβλημα τραυματισμού θα ξεπεραστεί.\nΣήμερα θα απαντήσει ο ΠΑΣΑΠ στην ΕΣΑΠ για τους τέσσερις ξένους και οι πληροφορίες λένε πως η απάντηση θα είναι θετική εφόσον η λίγκα δεσμευτεί πως θα διατηρήσει τους τρεις ξένους από τη σεζόν 2011-12 και για τουλάχιστον μια τριετία.\nΠολύ κρίσιμη για το μέλλον του ερασιτέχνη είναι η σημερινή συνεδρίαση του Δ.Σ. Τα θέματα που έχουν μαζευτεί είναι πολλά όπως και τα προβλήματα και τα ταμεία είναι άδεια.\nΤο Δ.Σ. πρέπει να δώσει λύσεις σε θέματα όπως αυτό του πόλο όπου οι αθλητές που δεν έχουν πάρει τίποτα από όσα τους έχουν υποσχεθεί δεν ξεκίνησαν προετοιμασία ενώ θα γίνει και έλεγχος για το μπάτζετ όλων των ομάδων. Χρήματα δεν υπάρχουν για να δοθούν και πρέπει να αναζητηθούν ευθύνες από συγκεκριμένους ανθρώπους που το μόνο που ξέρουν να διαδίδουν είναι φήμες και να οδηγούν σε λάθος κατεύθυνση τους αθλητές του συλλόγου.\nΤο παρών αναμένεται να δώσουν όλα τα μέλη και ο Πρόεδρος Γιάννης Συγγελίδης είναι αποφασισμένος να ξεκαθαρίσει πολλά πράγματα και το ποιο σημαντικό πως θα κινηθεί τη νέα περίοδο ο σύλλογος αφού εντείνονται οι φήμες για διάλυση τμημάτων.\nΤο βασικό είναι το οικονομικό εφόσον δεν δοθεί λύση οι αθλητές δεν θα κάνουν υπομονή όπως την περασμένη περίοδο.\nΗ απάντηση που πήραν οι «πράσινοι» από τους ανθρώπους του Άρη, ήταν αρνητική αφού στο «Κλ. Βικελίδης» το Σάββατο θα βρεθούν μόνο φίλοι των Θεσσαλονικέων για τη μεταξύ τους αναμέτρηση. Βέβαια η επιθυμία των πρασίνων ήταν να ακολουθήσουν την ομάδα τους στη Θεσσαλονίκη …αλλά δεν τους έκατσε…Βλέπετε, το θυμήθηκαν αργά!\nΟ Σέρβος παραχώρησε δηλώσεις στην εφημερίδα "Goal" μέσω της οποίας τόνισε πως δεν φοβάται το ΟΑΚΑ.\nΧαρήκατε που δεν θα παίξετε με την Ελλάδα στην οκτάδα;\n«Είναι το ίδιο. Εμείς τελειώσαμε πρώτοι στον όμιλό μας, αλλά παρ' όλα αυτά έχουμε τον πιο δύσκολο αντίπαλο από κάθε άλλη ομάδα στα προημιτελικά. Είτε ήταν η Ελλάδα είτε τώρα η Ισπανία, είναι πάνω κάτω το ίδιο».\nΗ ερώτηση γίνεται λόγω των όσων συνέβησαν στον αγώνα του «Ακρόπολις»...\n«Αυτό ήταν απλά ένα επεισόδιο. Ένα ηλίθιο επεισόδιο. Εδώ είναι ένας τελείως διαφορετικός αγώνας που δεν θα είχε σχέση. Είναι ένα επίσημο ματς σε ένα Παγκόσμιο Πρωτάθλημα. Οι Έλληνες παίκτες, αλλά κι εμείς, έχουμε αφήσει πίσω μας ότι έγινε στην Αθήνα. Δεν θα έπαιζε ρόλo».\nΜετάνιωσες για όσα έγιναν στο ΟΑΚΑ;\n«Σίγουρα δεν έπρεπε να είχαν συμβεί αυτά τα επεισόδια. Είμαστε όλοι αθλητές, παίζουμε μπροστά σε κόσμο και με πολλούς ανθρώπους που μας παρακολουθούν από την τηλεόραση. Αυτό που συνέβη ήταν πολύ άσχημο, αλλά απλά συνέβη. Είναι πολύ αργά για να το μελετάμε και να σκεφτούμε τι έπρεπε να γίνει».\nΑνησυχείς για το τι θα συμβεί με σένα και τον Τεόντοσιτς στο παιχνίδι πρωταθλήματος;\n«Εδώ και πολλά χρόνια έχουν συμβεί περίεργα πράγματα στο ΟΑΚΑ. Κι εμείς στη Σερβία έχουμε την ίδια νοοτροπία. Αλλά, αν με ρωτάς αν φοβάμαι τι θα συμβεί στο ΟΑΚΑ, όχι, δεν φοβάμαι».\nΦοβάσαι το γεγονός πως έρχεσαι να παίξεις στη θέση του Τζος Τσίλντρες;\n«Δεν μπορώ να κάνω τα πράγματα που έκανε ο Τζος. Είμαστε διαφορετικοί παίκτες. Αυτός είναι μεγαλύτερος από εμένα, έχει περισσότερη πείρα και έχει παίξει στο ΝΒΑ. Εγώ παίζω με τον δικό μου τρόπο. Το σίγουρο είναι ότι θα δώσω το καλύτερο για να βελτιώσω το παιχνίδι μου και φυσικά να βοηθήσω τον ΟΛΥΜΠΙΑΚΟ».\nΤι να περιμένουμε από εσένα;\n«Τώρα δεν μπορώ να πω. Το μόνο που μπορώ να υποσχεθώ είναι ότι θα δίνω τον καλύτερο μου εαυτό σε κάθε αγώνα, σε κάθε προπόνηση. Είμαι χαρούμενος που θα δουλέψω με τον κόουτς Ιβκοβιτς, ο οποίος μπορεί να μου μάθει πολλά στο μπάσκετ και να με βελτιώσει πολύ».\nΕίναι επίσης καλό που θα έχεις δίπλα σου τον Τεόντοσιτς;\n«Χωρίς αμφιβολία. Είμαστε μαζί από παιδιά και ήδη έχουμε υπάρξει συμπαίκτες σε πολλές εθνικές ομάδες στη Σερβία. Ο Μίλος έχει δείξει πόσο σπουδαίος παίκτης είναι και είναι καλό όχι μόνο για μένα, αλλά για όλους στην ομάδα».\nΈτσι όπως έχουν διαμορφωθεί τα ρόστερ, μπορείτε να πάρετε τον τίτλο από τον Παναθηναϊκό;\n«Είναι πολύ νωρίς να συζητήσουμε γι' αυτό. Είναι δύο από τις τέσσερις καλύτερες ομάδες στην Ευρώπη και ακόμα βρισκόμαστε στο στάδιο της προετοιμασίας. Και οι δύο έχουν πολλούς παίκτες στο Μουντομπάσκετ, έχουν κάνει κάποιες σημαντικές αλλαγές στο ρόστερ τους, οπότε χρειαζόμαστε κάποιο διάστημα για να πούμε πού θα βρεθεί η καθεμία».\nΧθες αναφέραμε ότι θα ήταν πολύ σωστή κίνηση να πραγματοποιηθεί ένας φιλικός αγώνας προς τιμήν του Λουτσιάνο Γκαλέτι, ενός παίκτη που έχει προσφέρει πάρα πολλά στον ΟΛΥΜΠΙΑΚΟ και έχει αγαπηθεί όχι μόνο από τους φιλάθλους του ΘΡΥΛΟΥ, αλλά από όλο τον φίλαθλο κόσμο της Ελλάδας.\nΣκοπός μας έτσι κι αλλιώς είναι να μεταφέρουμε την επιθυμία του κόσμου του Ολυμπιακού...\nΦαίνεται λοιπόν ότι η διοίκηση του Θρύλου, πραγματικά ξέρει να πιάνει τον παλμό του κόσμου και ετοιμάζεται να εκπληρώσει και αυτή την επιθυμία του κόσμου του ΟΛΥΜΠΙΑΚΟΥ, αφού υπάρχουν σκέψεις να πραγματοποιήσει φιλικό αγώνα προς τιμήν του Γκαλέτι .\nΣτη συνάντηση που θα γίνει αύριο με τον μάνατζερ του Αργεντινού, ένα από τα θέματα που θα πέσουν στο τραπέζι είναι να διεξαχθεί και ένα παιχνίδι για το «αντίο» του Γκαλέτι στο γήπεδο «Καραϊσκάκη». Είναι μια σκέψη, που όπως πληροφορηθήκαμε, υπάρχει εδώ και πολύ καιρό στις σκέψεις των διοικούντων προκειμένου να τιμηθεί όπως πρέπει ο Αργεντινός άσος.\nΟ Νίκολα Βούιτσιτς που δεν ανανέωσε το συμβόλαιό του με τον ΟΛΥΜΠΙΑΚΟ, προπονείται το τελευταίο διάστημα με την ΚΚ Σπλιτ και δεν βιάζεται για τον επόμενο σταθμό της καριέρας του. Ο Κροάτης σέντερ, καθώς δεν βρισκόταν στα πλάνα της Πειραϊκής ομάδας για τη νέα αγωνιστική περίοδο, αναζητά την καλύτερη δυνατή επιλογή.\nΟ 32άχρονος παίκτης δύσκολα θα υπογράψει στο σύλλογο της Κροατίας, ο οποίος και τον ανέδειξε, αφού αναζητά μία ομάδα που θα μπορεί να καλύψει τις φιλοδοξίες και το κασέ του.\n«Aπέρριψα κάποιες προτάσεις από ομάδες που δεν κάλυπταν τις φιλοδοξίες μου. Δεν θα υπογράψω σε οποιαδήποτε ομάδα και δεν βιάζομαι», δήλωσε ο Κροάτης σέντερ, ο οποίος αγωνίστηκε και σε ένα φιλικό παιχνίδι με την ΚΚ Σπλιτ.\nΉρθε στην Ελλάδα πριν από 3 χρόνια για λογαριασμό του Πανιώνιου, με τη φανέλα του οποίου αγωνίστηκε για δύο συναπτά έτη, ενώ την περσινή περίοδο αγωνίστηκε με τον ΠΑΣ Γιάννενα.\nΟ Ίβιτσα Μαιστόροβιτς αγωνίζεται με την Κέρκυρα και ο κεντρικός αμυντικός αποτελεί μια από τις δυνατές προσθήκες της ομάδας του εν όψει του δύσκολου στόχους τους για την παραμονή της ομάδας στην κατηγορία.\nΜιλώντας στον «ΓΑΥΡΟ» για το παιχνίδι του Σαββάτου με τον ΟΛΥΜΠΙΑΚΟ, ο Ίβιτσα χρίζει φαβορί τους ερυθρόλευκους. Εξ άλλου ο Κροάτης έχει ήδη τεθεί αντιμέτωπος με τον ΟΛΥΜΠΙΑΚΟ φορώντας και τη φανέλα του Πανιωνίου και όπως λέει: «Όλοι ξέρουν ότι ο ΟΛΥΜΠΙΑΚΟΣ είναι η καλύτερη ομάδα στην Ελλάδα αυτή τη στιγμή».\nΌσο για τον στόχο της ομάδας του σε αυτό το παιχνίδι τόνισε ότι: «Εμείς το μόνο που μπορούμε να κάνουμε είναι να προσπαθήσουμε όσο περισσότερο μπορούμε για να πάρουμε το καλύτερο δυνατό από αυτό το παιχνίδι. Εξάλλου ο ΟΛΥΜΠΙΑΚΟΣ έχει κάνει ένα πολύ δυνατό σύνολο, είναι μια ομάδα με ποιοτικούς παίκτες».\nΌσο αφορά το θέμα ότι έχουν γίνει αρκετές προσθήκες, ο κεντρικός αμυντικός αναφέρει: «Έχουμε και το ίδιο θέμα στην ομάδα. Έχουν γίνει αρκετές προσθήκες και χρειαζόμαστε χρόνο. Βέβαια σε μια αναμέτρηση με τον ΟΛΥΜΠΙΑΚΟ, εκείνοι είναι το φαβορί. Εμείς είμαστε απλά η Κέρκυρα. Αυτό όμως δεν σημαίνει ότι δεν θα προσπαθήσουμε’.\nΣχετικά με το άδειο «Καραϊσκάκη», ο Μαϊστόροβιτς τόνισε: «Όλοι οι ποδοσφαιριστές θέλουμε να παίζουμε μπροστά σε κόσμο και σίγουρα η εικόνα ενός άδειου γηπέδου δεν είναι ότι καλύτερο. Πάντως αυτό είναι κάτι που θα μπορούσε να λειτουργήσει υπέρ μας».\nΕρωτώμενος για το σύνολο των παικτών που έχουν ενταχθεί στους ερυθρόλευκους ο 28χρονος Κροάτης δεν θέλησε να σχολιάσει, λέγοντας απλά: «Εμείς κοιτάζουμε το σύνολο της δικής μας ομάδας και προσπαθούμε να μην επηρεαζόμαστε από τον αντίπαλο. Βέβαια, είναι δύσκολο να αγνοήσεις ότι ο αντίπαλος σου έχει παίκτες ευρωπαϊκής κλάσης, αλλά με το να στέκεσαι σε αυτό δεν κερδίζεις τίποτα».\nΤέλος αναφορικά με τον προσωπικό του στόχο που έχει τη φετινή σεζόν με την ομάδα του είπε: «Εγώ αυτό που θέλω είναι να πετύχουμε με την Κέρκυρα τον στόχο μας και αυτός δεν είναι άλλος από την παραμονή της ομάδας στην κατηγορία. Αυτός είναι ο στόχος μας και αν τον πετύχουμε θα είμαι ευχαριστημένος. Όλα τα άλλα θα τα δούμε μετά».\nΟ Ολοφ Μέλμπεργκ λόγω των υποχρεώσεών του με την Εθνική ομάδα της χώρας του λείπει από τον ΟΛΥΜΠΙΑΚΟ. Στο παιχνίδι με την Ουγγαρία ξεχώρισε για ακόμη μία φορά και τώρα που αντίπαλος είναι το Σαν Μαρίνο τα πράγματα είναι πιο χαλαρά, λόγω της χαμηλής δυναμικότητας του αντιπάλου.\nΣτην τελευταία προπόνηση της Σουηδίας οι πόρτες ήταν ανοιχτές για τους φιλάθλους και οι διεθνείς των Σκανδιναβών επιδόθηκαν σε επίδειξη ικανοτήτων! Συγκεκριμένα έπαιξαν ποδοβόλεϊ με τον κεντρικό αμυντικό του ΟΛΥΜΠΙΑΚΟΥ να έχει συμπαίκτες του ποδοσφαιριστές όπως ο Ζλάταν Ιμπραΐμοβιτς και ο Κιμ Κάλστρομ.\nΟι οπαδοί του ΟΛΥΜΠΙΑΚΟΥ ετοιμάζουν δυναμική παρουσία στο γήπεδο των Σερρών για την 3η αγωνιστική, όπου και θα είναι η πρώτη φορά που θα παρακολουθήσουν επίσημο αγώνα της ομάδας τους.\nΆλλωστε μέχρι τώρα δεν έχουν μπορέσει να παρακολουθήσουν την ομάδα τους σε επίσημο παιχνίδι λόγω τιμωρίας του γηπέδου Καραϊσκάκη και στο ότι στον πρώτο εκτός έδρας αγώνα του ΟΛΥΜΠΙΑΚΟΥ η διοίκηση του Ηρακλή δεν έδωσε εισιτήρια στους φιλάθλους του ΘΡΥΛΟΥ.\nΗ διοίκηση του ΟΛΥΜΠΙΑΚΟΥ θα πάρει περίπου 2.000 εισιτήρια για την εκτός έδρας αναμέτρηση με τον Πανσερραϊκό και οι φίλοι της ομάδας θα μπορέσουν για πρώτη φορά στο φετινό πρωτάθλημα να παρακολουθήσουν από κοντά την αγαπημένη τους ομάδα και να την στηρίξουν με τον μοναδικό τρόπο που ξέρουν ώστε να φύγει με τους βαθμούς της νίκης από τις Σέρρες.\nΑυτό είναι είδηση! Ο Λαυρέντης Λαυρεντιάδης, σκέφτεται να παραχωρήσει στον Ευάγγελο Μαρινάκη το 50% του γηπέδου «Γεώργιος Καραϊσκάκης».\nΑπό το καλοκαίρι είχε συμφωνηθεί η μεταβίβαση του 50% της «Γεώργιος Καραϊσκάκης ΑΕ», από τον Σωκράτη Κόκκαλη στον Ευάγγελο Μαρινάκη και μέσα στις επόμενες μέρες, έχει καθοριστεί να ολοκληρωθεί και τυπικά η διαδικασία της μεταβίβασης.\nΟ νέος μεγαλομέτοχος του πλειοψηφικού πακέτου της ΠΑΕ ΟΛΥΜΠΙΑΚΟΣ, όμως, δεν αποκλείεται σύντομα, να γίνει κάτοχος και του 100% του Φαληρικού γηπέδου, καθώς ο Λαυρέντης Λαυρεντιάδης, ο οποίος έχει το 50% του «Γεώργιος Καραϊσκάκης», σκέφτεται να παραχωρήσει το μερίδιο του στον Έλληνα εφοπλιστή.\nΟ Λαυρέντης Λαυρεντιάδης, πέρα από το 50% της «Γεώργιος Καραϊσκάκης ΑΕ», κατέχει και ένα μικρό ποσοστό στην ΠΑΕ Ολυμπιακός, πράγματα τα οποία απέκτησε από τον Σωκράτη Κόκκαλη τον περασμένο χειμώνα. Βέβαια, ο «Mr Alapis», όπως είχε τονίσει, ενοχλημένος, ο Ευάγγελος Μαρινάκης, δεν θα συμμετάσχει στην Αύξηση Μετοχικού Κεφαλαίου, ενώ τώρα συζητάει και την παραχώρηση του μεριδίου που κατέχει από το Φαληρικό γήπεδο.\nΌπως όλα δείχνουν, λοιπόν, ο Λαυρέντης Λαυρεντιάδης, του οποίου οι επιχειρήσεις δεν έχουν την άνοδο που περίμενε, κάνει σκέψεις ώστε να αποχωρήσει, σταδιακά, από το ποδοσφαιρικό τμήμα των Πειραιωτών και ο Ευάγγελος Μαρινάκης παρουσιάζεται θετικός στο ενδεχόμενο να αγοράσει και το υπόλοιπο 50% της «Καραϊσκάκης ΑΕ», ώστε να κατέχει το 100% της εκμετάλλευσης του γηπέδου.\nΟ Τάσος Παπάζογλου, που αποκτήθηκε κατά την καλοκαιρινή μεταγραφική περίοδο και παρέμεινε στον Πανσερραϊκό ως δανεικός, βρέθηκε τη Δευτέρα στις αθλητικές εγκαταστάσεις της ομάδας για πρώτη φορά.\nΜετά την επιστροφή της Εθνικής ομάδας των Ελπίδων από τα Σκόπια πήγε στο Ρέντη όπου εξετάστηκε από τον γιατρό Νίκο Τζουρούδη, που ήθελε να έχει ξεκάθαρη εικόνα για την κατάστασή του, ενώ πήρε ειδικό πρόγραμμα προπόνησης από τον γυμναστή Αντόνιο Ποθάνκο.\nΤο συγκεκριμένο πρόγραμμα θα το ακολουθεί παράλληλα με τις προπονήσεις του στον Πανσερραϊκό, για να μπορέσει σε έναν χρόνο που θα «κατηφορίσει" στον ΟΛΥΜΠΙΑΚΟ να είναι στο επιθυμητό επίπεδο να διεκδικήσει θέση στο «ερυθρόλευκο» ρόστερ.\nΗ κίνηση αυτή αποτυπώνει τη νέα τακτική που θέλουν να ακολουθήσουν στον ΟΛΥΜΠΙΑΚΟ με τους παίκτες που έχουν παραχωρηθεί δανεικοί, οπότε στο επόμενο διάστημα είναι πιθανό να συμβεί κάτι ανάλογο και με τον Σουμπίνιο.\nΈνας από τους ανθρώπους που συνδέονται με το Ελληνικό ποδόσφαιρο είναι και ο Μάρτιν Νοβοσέλατς, ο οποίος μίλησε στον κροατικό Τύπο για το πώς κέρδισε τον κόσμο του ΟΛΥΜΠΙΑΚΟΥ και θεωρείται εκ των κορυφαίων παικτών που έχουν φορέσει τη φανέλα του συλλόγου.\n«Στην αρχή οι Έλληνες ήταν επιφυλακτικοί απέναντί μου, γιατί κάποιοι είχαν γράψει πως αντιμετώπιζα προβλήματα τραυματισμών. Όλα αυτά όμως μέχρι να παίξω το πρώτο παιχνίδι. Από το 15ο λεπτό και μετά άρχισαν να με χειροκροτούν. Έτσι κέρδισα από την αρχή τον κόσμο του ΟΛΥΜΠΙΑΚΟΥ. Όμως και στον κόσμο του Παναθηναϊκού δεν ήμουν μισητός ποτέ, γιατί ποτέ δεν έκανα εμπρηστικές δηλώσεις. Με εκτιμούσαν όλοι», δήλωσε ο παλαίμαχος αμυντικός, ενώ αναφέρθηκε στο γεγονός ότι δεν απουσίασε από κανένα ματς της ομάδας. «Δεν έχασα ούτε έναν αγώνα στα τρία χρόνια που ήμουν στον ΟΛΥΜΠΙΑΚΟ. Έπαιξα 104 συνεχείς αγώνες, χωρίς διακοπή. Ούτε από τραυματισμό, ούτε από τιμωρία, ούτε καν από κρύωμα! Φαίνεται πως είχα αναπτύξει ανοσία!».\nΟ 60χρονος πια Νοβοσέλατς έχει πολλά ευχάριστα να θυμάται από τη θητεία του στον ΟΛΥΜΠΙΑΚΟ, αλλά αυτό που τον έχει στοιχειώσει είναι η τραγωδία της ΘΥΡΑΣ 7. «Θυμάμαι τον αγώνα με την ΑΕΚ, όπου έπαιζαν ο Μπάγεβιτς και ο Βλάντιτς. Είχαμε κερδίσει 6-0 και επέστρεψα σπίτι μου, όταν είδα στην τηλεόραση την τραγωδία που είχε συμβεί», ανέφερε.\nΗ υπόθεση πλέον του Μπαπτίστα με τη Ρόμα έχει πάρει όχι και τόσο καλές διαστάσεις…\nΓια να καταλάβετε λοιπόν, η νέα τάση τιμωρίας των επαναστατών ποδοσφαιριστών, η οποία έχει αρχίσει να γίνεται μόδα στο χώρο, ενέχοντας το θετικό για κάθε σύλλογο ότι η πράξη του συλλόγου, εις βάρος των παικτών δεν είναι νομικά διώξιμη. Και τούτο γιατί δεν τίθεται εκτός ρόστερ, αποτελεί κανονικά μέλος της ομάδας και η τιμωρία του δεν ενέχεται στο γνωστό εργασιακό σύνδρομο «mobbing».\nΔεν υφίσταται δηλαδή επίσημα ψυχολογική και ηθική παρενόχληση ούτε καταπάτηση των δικαιωμάτων του, αφού ο ποδοσφαιριστής αποκλείεται με απόφαση του προπονητή του και για καθαρά αγωνιστικούς λόγους.\nΤην ίδια λοιπόν τακτική θέλουν να ακολουθήσουν και με τον Βραζιλιάνο επιθετικό, που ως γνωστόν ο Βραζιλιάνος επιθετικός απέρριψε το καλοκαίρι κάθε πρόταση και επιλογή που του πρόσφερε η διοίκηση, η οποία, πάντως, διατίθεται στην περίπτωσή του να γράψει ιστορία. Η αντιπρόεδρος της Ιταλικής λίγκας για τη Serie A και συνάμα πρόεδρος των «τζαλορόσι», Ροζέλα Σένσι, προτίθεται να γράψει γράμμα στον πρόεδρο Μισέλ Πλατινί.\nΣε αυτό θα υπογραμμίζει το γεγονός ότι ένας ποδοσφαιριστής, ο οποίος αρνείται μεταγραφή σε μεγάλη ομάδα, η οποία, δε, ομάδα του προσφέρει και το ίδιο συμβόλαιο με την τωρινή του, προκαλεί οικονομική ζημιά στο σύλλογο όπου αγωνίζεται και σωστό θα ήταν να τον αποζημιώσει με μια περικοπή στο μισθό του!\nΟ νεαρός επιθετικός, που αγωνίζεται στη Φλαμέγνκο με τη μορφή δανεισμού από τον ΟΛΥΜΠΙΑΚΟ, έχει συμπληρώσει αισίως τρία παιχνίδια με τη φανέλα της «Φλα», χωρίς όμως να έχει καταφέρει να σκοράρει. Και έτσι ο Τύπος της χώρας άρχισε να τον «κράζει». Μια από τα ίδια δηλαδή...\n«Το πέρασμά του από την Ελλάδα δεν τον βοήθησε καθόλου να βελτιωθεί. Ήταν εξαφανισμένος. Ήταν μια ανύπαρκτη φιγούρα στην επίθεση της Φλαμένγκο», αναφέρει χαρακτηριστικά η εφημερίδα του Ρίο, «Agora».\nΜετά το 0-0 με τη Σάντος, η εφημερίδα βαθμολόγησε τον Βραζιλιάνο επιθετικό με 4,5 (τον χειρότερο βαθμό).\nΔύσκολη χαρακτήρισε την απόφαση να αποχωρήσει από τον ΟΛΥΜΠΙΑΚΟ ο Λίνας Κλέιζα μιλώντας στον αμερικανικό Τύπο, αλλά φάνηκε πως δεν θα του λείψει καθόλου η βία στα Ελληνικά γήπεδα. Ο Λιθουανός φόργουορντ δεν μετανιώνει για την απόφασή του να έρθει στην Ελλάδα το περασμένο καλοκαίρι.\n«Ένιωσα ότι ήταν καλή κίνηση για την εξέλιξη της καριέρας μου σαν παίκτη η μετακίνηση στην Ελλάδα. Είχα πρωταγωνιστικό ρόλο σε μία μεγάλη ομάδα. Είχα την ευκαιρία να βελτιωθώ και να δείξω πράγματα που δεν μπορούσα στο Ντένβερ. Στους Νάγκετς ήμουν ρολίστας και έπαιζα καλά το ρόλο μου. Όμως στην Ελλάδα έδειξα ότι μπορώ να κάνω περισσότερα πράγματα και δεν είμαι απλώς ο παίκτης που ήμουν στο Ντένβερ. Και τώρα θέλω να αποδείξω την αξία μου στο ΝΒΑ με τους Ράπτορς. Να δείξω στον κόσμο ότι είμαι καλύτερος παίκτης από ό,τι στο Ντένβερ», δήλωσε και πρόσθεσε:\n«Όταν πήγα στον ΟΛΥΜΠΙΑΚΟ, ήξερα ότι είχε καλούς παίκτες, αλλά δεν ήξερα τι να περιμένω. Όλοι λένε ότι δεν είναι εύκολη η μετάβαση από το ΝΒΑ στο ευρωπαϊκό μπάσκετ, αλλά με βοήθησε στην προσαρμογή μου το γεγονός ότι κάθε καλοκαίρι παίζω με την εθνική ομάδα. Για έναν Αμερικανό παίκτη, όπως ο Τσίλντρες, είναι δυσκολότερο να προσαρμοστεί στα ευρωπαϊκά δεδομένα, αλλά έκανε πολύ καλύτερη σεζόν στο δεύτερο χρόνο του στην ομάδα».\nΗ απόφαση που πήρε τον Ιούλιο να επιστρέψει στο ΝΒΑ δεν ήταν εύκολη. «Ήταν δύσκολο για μένα να φύγω από τον ΟΛΥΜΠΙΑΚΟ. Γιατί να φύγει κανείς από την Ελλάδα; Βγάζεις πολλά λεφτά και η Ελλάδα είναι πολύ όμορφη. Ο ΟΛΥΜΠΙΑΚΟΣ και ο Παναθηναϊκός κάνουν πολύ δύσκολο για έναν παίκτη να φύγει, αφού προσφέρουν πολλά χρήματα, σταθερότητα και άλλα πολλά. Στην Ελλάδα έζησα πράγματα που δεν θα ζήσω ξανά. Αισθάνθηκα όμως ότι το Τορόντο πρόσφερε τις καλύτερες προϋποθέσεις για να επιστρέψω στο ΝΒΑ», τόνισε.\nΑπ’ ότι φαίνεται πάντως, στον 25χρονο φόργουορντ δεν θα λείψει καθόλου η ατμόσφαιρα των ντέρμπι και ο κίνδυνος για τη σωματική του ακεραιότητα. «Από μπασκετικής άποψης, παίζοντας με τον ΟΛΥΜΠΙΑΚΟ απέναντι στον Παναθηναϊκό, θα ζήσεις πράγματα που δεν θα δεις πουθενά αλλού. Το πάθος των οπαδών είναι σε άλλο επίπεδο. Είναι τρέλα, είναι πόλεμος. Βγαίνεις για να παίξεις σε έναν αγώνα και πρέπει να σκύψεις. Πέφτουν αντικείμενα στο παρκέ. Σε χτυπούν πέτρες, κέρματα, αναπτήρες, φωτοβολίδες… Είναι μια διαφορετική εμπειρία. Εκτός γηπέδου δεν υπάρχει πρόβλημα, αλλά μέσα σε αυτό, οι οπαδοί συμπεριφέρονται σαν ζώα. Δεν έχω ξαναδεί τέτοιο πράγμα».\nΟ Ιλάν θα συνεχίσει την καριέρα του στην Ιντερνασιονάλ, ο οποίος παρά το όσα είχαν γραφτεί για ενδιαφέρον του ΟΛΥΜΠΙΑΚΟΥ, του Παναθηναϊκού, αλλά και της Λάρισας, επέλεξε να επιστρέψει στην πατρίδα του.\nΟ Βραζιλιάνος επιθετικός θα υπογράψει την Τετάρτη μονοετές συμβόλαιο με την ομάδα του Πόρτο Αλέγκρε, αφού πρώτα περάσει από τις απαραίτητες ιατρικές εξετάσεις. Ο 29χρονος ποδοσφαιριστής, αγωνίστηκε πέρσι με τη μορφή δανεισμού στην Γουέστ Χαμ, έχοντας μάλιστα αρκετά καλή παρουσία, ενώ την προηγούμενη τετραετία φόρεσε 107 φορές τη φανέλα της Σεντ Ετιέν, σημειώνοντας 26 γκολ.\nΟ Ζαουάντ Ζαϊρί πρόκειται να τεθεί κανονικά στη διάθεση του τεχνικού του ΟΛΥΜΠΙΑΚΟΥ, Ερνέστο Βαλβέρδε την Τρίτη.\nΟ Μαροκινός δεξιοπόδαρος ποδοσφαιριστής του ΘΡΥΛΟΥ την Δευτέρα ακολούθησε ατομικό πρόγραμμα προπόνησης, εξαιτίας του προβλήματος που αντιμετωπίζει από την περασμένη εβδομάδα.\nΠαρόλα αυτά την Τρίτη αναμένεται να προπονηθεί μαζί με τους υπόλοιπους συμπαίκτες του στις αθλητικές εγκαταστάσεις του Ρέντη.\nΞεκίνησαν για το πρωτάθλημα της Σούπερ Λίγκας την προετοιμασία τους, τόσο οι ποδοσφαιριστές της πρώτης ομάδας του ΟΛΥΜΠΙΑΚΟΥ, αλλά και οι μικροί των Νέων και Εφήβων που επέστρεψαν μετά το ρεπό του Σαββατοκύριακου\nΌλα λοιπόν τα τμήματα των «ερυθρολεύκων» γύρισαν στις αθλητικές εγκαταστάσεις του Ρέντη μετά από το ρεπό που είχαν στο Σαββατοκύριακο και οι Νέοι το Σάββατο θα αντιμετωπίσουν την Κέρκυρα στου Ρέντη, ενώ οι Έφηβοι την Κυριακή θα παίξουν στην Κρήτη με τον Εργοτέλη.\nΑπό τους παίκτες που αποκτήθηκαν από τον ΟΛΥΜΠΙΑΚΟ τις τελευταίες ημέρες των μεταγραφών είναι ο Κρίστιαν Νέμεθ, ο οποίος δεν έχει προλάβει ακόμα να αγωνιστεί σε κάποιο ματς. Η άφιξή του έγινε μετά τα φιλικά, ενώ στην πρεμιέρα του πρωταθλήματος ήταν τιμωρημένος.\nΣύμφωνα με τον μάνατζέρ του ο Ούγγρος, που θα λείπει μέχρι αύριο λόγω υποχρεώσεων με την Εθνική ομάδα των Ελπίδων της χώρας του, είναι… ανυπόμονος! Και ο λόγος είναι ότι θέλει να φορέσει για πρώτη φορά την ερυθρόλευκη και ριγωτή φανέλα του ΟΛΥΜΠΙΑΚΟΥ.


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Δημοσιονομική ένωση αποφάσισαν οι… 23 από τις 27 χώρες της Ευρώπης!\nΠολύ κακό για το τίποτα στη Σύνοδο Κορυφής… Οι Ευρωπαίοι ηγέτες συζητούσαν επί περίπου 10 ώρες και εν τέλει δεν κατάφεραν να φτάσουν σε ουσιαστικές αποφάσεις που θα αντιμετωπίσουν την κρίση χρέους που απλώνεται πλέον σε ολόκληρη την ευρωζώνη.\nΣυγκεκριμένα, οι ηγέτες της Ε.Ε., συμφώνησαν στο να καθοριστεί ένα ανώτατο όριο για το μέγεθος του μόνιμου ταμείου διάσωσης της ευρωζώνης, το ESM, το οποίο θα περιορίζεται σε 500 δισ. ευρώ. Το ποσό αυτό θα επανεξεταστεί τον Ιούλιο του επόμενου έτους, όταν ο ESM αναμένεται να τεθεί σε ισχύ. Οι ηγέτες συμφώνησαν, επίσης, να διερευνήσουν την ιδέα της παροχής διμερών δανείων προς το Διεθνές Νομισματικό Ταμείο, ύψους 200 δισ., για την ενίσχυση των πόρων του ΔΝΤ για την αντιμετώπιση της κρίσης του χρέους της Ευρώπης.\nΩστόσο, στο επίπεδο της αλλαγής των συνθηκών, δεν υπήρξαν ουσιαστικά αποτελέσματα, κυρίως λόγω της άρνησης της Βρετανίας και της Ουγγαρίας, να συμφωνήσουν στην αλλαγή των Συνθηκών της ΕΕ για αυστηρότερη δημοσιονομική πειθαρχία. Η Σουηδία και η Τσεχία ανακοίνωσαν ότι θα θέσουν το θέμα στα Κοινοβούλιά τους. Έτσι, το θέμα της αλλαγής των Συνθηκών θα προχωρήσει με τους «23» της ΕΕ, δηλαδή τις χώρες-μέλη της ευρωζώνης (17) και τις 6 υπόλοιπες χώρες-μέλη της Ένωσης.\nΣύμφωνα αυτά που δήλωσε ο πρόεδρος της Γαλλίας, Νικολά Σαρκοζί, υπάρχει συμφωνία σε επίπεδο 23 χωρών για την ενίσχυση του ευρώ κάτι το οποίο επιβεβαίωσε και ο Πρόεδρος του Ευρωπαϊκού Συμβουλίου κ. Χέρμαν βαν Ρομπάι. Ο κ. Σαρκοζί είπε ακόμη ότι η ευρωζώνη έθεσε προθεσμία έως τον ερχόμενο Μάρτιο για την έγκριση μιας διακυβερνητικής συμφωνίας. Σημείωσε, μάλιστα, ότι στις συνομιλίες συμμετέχουν πλέον οι 17 χώρες της ευρωζώνης χωρίς αυτό να σημαίνει μία Ευρώπη δύο ταχυτήτων, ενώ χαρακτήρισε απαράδεκτους τους όρους που έθεσε το Λονδίνο για την αλλαγή της Συνθήκης.\nΤο νέο δημοσιονομικό σύμφωνο, το οποίο βρίσκεται υπό επεξεργασία στη Σύνοδο Κορυφής προβλέπει σχεδόν ισοσκελισμένους προϋπολογισμούς. Το προσχέδιο συμπερασμάτων, το οποίο επικαλείται το Reuters, κάνει λόγο για έλλειμμα που δεν θα ξεπερνά το 0,5% του ΑΕΠ, εκτός από τις περιπτώσεις χωρών με χρέος «σημαντικά χαμηλότερο» του 60% του ΑΕΠ. Οι κυρώσεις για παραβάσεις θα λαμβάνονται με την αρχή της πλειοψηφίας.\nΟι Ευρωπαίοι ηγέτες, αναφέρει το προσχέδιο, «είναι αποφασισμένοι να διατηρήσουν την ενότητα της ΕΕ και τη συνοχή της Ευρωζώνης και της Ευρωπαϊκής Ένωσης ως σύνολο». Προς αυτό το σκοπό, συνεχίζει το προσχέδιο, «συμφωνήσαμε σε ένα νέο δημοσιονομικό σύμφωνο και σε σημαντικά ενισχυμένο συντονισμό της οικονομικής πολιτικής σε πεδία κοινού ενδιαφέροντος».\nΤι δήλωσαν μετά τη συνεδρίαση οι Ευρωπαίοι ηγέτες\nΟ πρόεδρος του Ευρωπαϊκού Συμβουλίου Χέρμαν Βαν Ρομπάι, δήλωσε μετά τη σύσκεψη ότι η νέα συμφωνία στην οποία έχουν καταρχήν καταλήξει οι ηγέτες θα περιλαμβάνει τα 17 κράτη-μέλη της Ευρωζώνης και τις 6 υπόλοιπες χώρες-μέλη της ΕΕ.\nΑπό την πλευρά του, ο πρόεδρος της Γαλλίας Νικολά Σαρκοζί, χαρακτήρισε «απαράδεκτους» τους όρους που έθεσε η Βρετανία για αλλαγή των συνθηκών και συμπλήρωσε ότι η νέα συμφωνία θα επικεντρωθεί στα 17 κράτη-μέλη της Ευρωζώνης μέχρι το Μάρτιο του 2012. «Θα σώσουμε μόνοι μας το ευρώ» συμπλήρωσε και επανέλαβε ότι οι όροι που έθεσε ο Βρετανός πρωθυπουργός Ντέιβιντ Κάμερον δεν μπορούσαν να γίνουν δεκτοί. Απαντώντας σε ερώτηση δημοσιογράφων αν οι εξελίξεις τελικά οδηγούν σε ΕΕ δύο ταχυτήτων, ο κ. Σαρκοζί είπε εκνευρισμένος: «Εμείς απλά προσπαθήσαμε να σώσουμε το νόμισμά μας».\nΗ Γερμανίδα καγκελάριος Άνγκελα Μέρκελ, αρκέστηκε να πει ότι οι αποφάσεις για τη δημοσιονομική σταθερότητα ήταν ένα «θετικό αποτελέσμα».\nΑπό την πλευρά του ο Βρετανός πρωθυπουργός Ντέιβιντ Κάμερον δήλωσε ότι «η πρόταση που έγινε δεν ήταν σύμφωνη με τα συμφέροντα της Βρετανίας, οπότε δεν έγινε δεκτή. Ήταν μια δύσκολη απόφαση, αλλά ήταν η σωστή απόφαση».\nΣήμερα, Παρασκευή, το πρόγραμμα των εργασιών της Συνόδου θα μεταβληθεί, καθώς οι εργασίες της Πέμπτης ολοκληρώθηκαν νωρίς το πρωί της Παρασκευής.\nΒάσει του προγράμματος, πάντως, η Σύνοδος των εργασιών του Ευρωπαϊκού Συμβουλίου επρόκειτο να αρχίσει στις 11:00, ενώ θα ακολουθήσει το Γεύμα Εργασίας των μελών του Ευρωπαϊκού Συμβουλίου.\nΣυνέντευξη Τύπου Παπαδήμου\nΜετά το πέρας των εργασιών του Ευρωπαϊκού Συμβουλίου ο πρωθυπουργός Λουκάς Παπαδήμος, θα δώσει συνέντευξη Τύπου προκειμένου να ενημερώσει για τις αποφάσεις της Συνόδου και πώς αυτές επηρεάζουν το ελληνικό πρόγραμμα.\nΟ κ. Παπαδήμος είχε ήδη συναντήσεις με τον πρόεδρο του Ευρωπαϊκού Συμβουλίου Χέρμαν βαν Ρομπάι και τον πρόεδρο της Κομισιόν Ζοζέ Μπαρόζο.Η Ελλάδα φέρεται να τάσσεται με τις απόψεις των Ρομπάι και Μπαρόζο και στον άξονα Ιταλίας, Ισπανίας, Λουξεμβούργου και Βελγίου που συμφωνούν στην έκδοση ευρωομολόγου και σε εγγυήσεις για αυξημένη χρηματοδότηση του EFSF.\nΣε ό,τι αφορά το θέμα των κυρώσεων, η ελληνική πλευρά τάσσεται με τις χώρες εκείνες που θεωρούν ότι το Ευρωκοινοβούλιο ή τα εθνικά κοινοβούλια πρέπει να εγκρίνουν τους προϋπολογισμούς και όχι το ευρωδικαστήριο.\nΑναρτήθηκε από xrlalos στις 4:49 μ.μ.


Moonlight Tales: Η Αναζήτηση (Κεφάλαιο 7)\n0 Η Αναζήτηση (Κεφάλαιο 7)\nΜείνανε για λίγα λεπτά σιωπηλοί μόλις ο Άγγελος τελείωσε την ανάγνωση.\n─Δηλαδή; ρώτησε ο Σωτήρης.\n─Δηλαδή όλη αυτή η φασαρία για να πει μια ερωτική ιστορία μεταξύ δύο αδερφών;\nΤα μάτια του Άγγελου άστραψαν.\n─Δεν καταλαβαίνεις; Αυτά είναι δικά του γράμματα και δεν μιλάει απλά για μια ιστορία μοιχείας.\n─Να, δες εδώ. Το χωρίο αυτό που αναφέρει της αποκάλυψης 22 : 17 λέει:\n«Όποιος διψάει, ας έρθει. Ας πάρει το νερό της ζωής δωρεάν».\n─Συγγνώμη, αλλά ακόμα δεν καταλαβαίνω τι σχέση έχουν όλα αυτά.\nΟ Άγγελος έκανε μια στροφή γύρω από το εαυτό του, όντας σε έξαψη.\n─Μας μιλά για μια θαυματουργή εικόνα, την εικόνα της Παναγίας που γιάτρεψε έναν ετοιμοθάνατο!\nΤον κοίταξε δύσπιστα.\n─Μα δες το και μόνος σου! Θα έμπαινε στον κόπο να κάνει όλο αυτό για το τίποτα; Το κρυπτογράφησε και μου το ταχυδρόμησε. Πιθανόν αυτό το σημειωματάριο να κόστισε και τη ζωή του.\n─Δεν το ξέρουμε αυτό.\nΧαμήλωσε το βλέμμα και είπε σχεδόν συνωμοτικά:\n─Καταλαβαίνεις τι σημαίνει αυτό; Αν όντως υπάρχει αυτή η εικόνα;\nΈξυσε το κεφάλι του σκεφτικός.\n─Και γιατί να κρατήσει κρυφό κάτι τέτοιο; Κάτι τέτοιο, θα προκαλούσε κοσμοσυρροή πιστών, θα ενδυνάμωνε την πίστη τους κα θα κατέρριπτε την οποιαδήποτε αμφιβολία.\n─Ξέρω γω; Για χίλιους δύο λόγους. Πιθανόν να ήθελε να την προφυλάξει από όλα αυτά. Από κλοπή, από μαζική υστερία, από επιτήδειους που θα ήθελαν να την εκμεταλλευτούν. Η πίστη ξέρεις, δεν εμπορευματοποιείται.\n─Ωραία. Ας δεχτούμε ότι είναι έτσι όπως τα λες. Πουθενά δεν αναφέρει ονόματα, τοποθεσίες, εκκλησία. Τι νόημα έχει όλο αυτό;\nΟ Άγγελος απογοητεύτηκε. Όντως είχε δίκιο, χωρίς όλα αυτά δεν είχαν τίποτα.\n─Ξανακοίτα το! του είπε. Μήπως μας ξέφυγε κάτι!\nΞεφύλλισε το ημερολόγιο υστερικά, μα ο Σωτήρης τον σταμάτησε.\n─Λυπάμαι που στο λέω αδερφέ, αλλά δεν έχει τίποτα άλλο. Το κοιτάξαμε ήδη δύο φορές.\nΚρέμασε το κεφάλι του έτοιμος να βάλει τα κλάματα. Τον χτύπησε με συμπόνια στην πλάτη.\n─Καταλαβαίνω πως αισθάνεσαι, μακάρι να ήταν αλήθεια, μα στην ουσία δεν είναι παρά απλά ένα όμορφο παραμύθι.\n─Για μια στιγμή πίστεψα…, είπε πικραμένος, μα δεν απόσωσε τη φράση του.\nΠέταξε το βιβλιαράκι πάνω στον πάγκο και κάθισε βαρύς στην πολυθρόνα.\n─Τι είναι αυτό; ρώτησε παραξενεμένος ο Σωτήρης δείχνοντάς του τη δερμάτινη κορδέλα με τα γράμματα.\n─Ένας σελιδοδείκτης που ήταν μέσα στο βιβλίο.\nΤο περιεργάστηκε για λίγη ώρα σκεφτικός. Ξάφνου έσκασε ένα μεγάλο χαμόγελο.\n─Τι είναι; τον ρώτησε ο Άγγελος.\n─Ο παπά Φώτης τελικά, ήταν πιο έξυπνος από ότι φανταζόμουν. Κοίταξε να δεις.\nΠήρε τη λωρίδα και ένα σκουπόξυλο από δίπλα του.\n─Στην αρχαία Ελλάδα, αναπτύχθηκε μια μέθοδος κρυπτογραφίας και συγκεκριμένα της μετάθεσης. Μια μορφή μετάθεσης εφαρμόστηκε στην πρώτη στην ιστορία κρυπτογραφική συσκευή, τη σπαρτιατική σκυτάλη. Η σκυτάλη είναι ένα ξύλινο ραβδί, γύρω από το οποίο τυλίγεται μια λωρίδα από δέρμα ή περγαμηνή. Ο αποστολέας γράφει το μήνυμα κατά μήκος της σκυτάλης και μετά ξετυλίγει τη λωρίδα. Τώρα η λωρίδα φαίνεται να περιέχει μια σειρά γράμματα χωρίς νόημα. Το μήνυμα έχει αναδιαταχτεί. Ο αγγελιαφόρος παίρνει τη δερμάτινη λωρίδα και ενίοτε, σαν επιπρόσθετο κρυπτογραφικό μέτρο, τη φοράει σαν ζώνη, η στην προκειμένη περίπτωση, το χρησιμοποιεί σαν σελιδοδείκτη. Για να ανασύρει το μήνυμα ο παραλήπτης, απλώς τυλίγει τη δερμάτινη λωρίδα γύρω από μια σκυτάλη ίδιας διαμέτρου με αυτήν που χρησιμοποίησε ο αποστολέας.\nΚαι για να του το δείξει, το τύλιξε γύρω από το σκουπόξυλο.\nΤου το άρπαξε από τα χέρια.\n─Και που τα ξέρεις εσύ όλα αυτά;\n─Υπηρέτησα ειδικές δυνάμεις και η κρυπτογραφία ήταν μέσα στην βασική εκπαίδευση, είπε χαμογελώντας αυτάρεσκα.\n─Μα και πάλι, δεν βγάζω νόημα.\n─Σου είπα, για να διαβαστεί το μήνυμα, θα πρέπει να χρησιμοποιήσουμε μια σκυτάλη, μια ράβδο με διάμετρο ίδια, με εκείνη πάνω στην οποία γράφτηκε το αρχικό μήνυμα.\n─Μα αυτό μπορεί να είναι οτιδήποτε!\nΟ Σωτήρης ανασήκωσε του ώμους του. Το πρόσωπο του Άγγελου ξαφνικά φωτίστηκε.\n─Ξέρω ακριβώς τι χρησιμοποίησε…


Ford Focus 1.0 EcoBoost - Onsports.gr\nΚώστας Μποϊδάνης\t09 Απριλίου 2012, 23:18\nΗ αναμενόμενη έκδοση του δημοφιλούς μοντέλου της Ford, είναι πλέον γεγονός για την ελληνική αγορά. Το 1.000άρι Focus, με τιμή από 14.200€, πάει το downsizing σε άλλο επίπεδο και αιφνιδιάζει τον ανταγωνισμό.\nΤο Ford Focus με τον κινητήρα του ενός λίτρου της σειράς EcoBoost είναι μια πραγματικότητα και για την ελληνική αγορά και μάλιστα σε δύο εκδόσεις απόδοσης. Η πρώτη αποδίδει 100 ίππους και 17,3 kgm ροπής, με μέση κατανάλωση 4,8 λίτρων ανά 100 χιλιόμετρα και εκπομπές CO2 μόνο 109 γρ./χλμ. Η δεύτερη και ισχυρότερη, αποδίδει 125 ίππους και την ίδια ροπή (17,3 kgm αλλά για 500 σ.α.λ. παραπάνω, καθώς είναι σταθερή από τις 1.400 σ.α.λ. έως τις 4.500, τη στιγμή που στην έκδοση με τους 100 ίππους η ίδια τιμή είναι σταθερή μέχρι τις 4.000 σ.α.λ.).\nΣτον τομέα της κατανάλωσης η δυνατότερη εκδοχή σύμφωνα με την κατασκευάστρια χρειάζεται 5,0 λίτρα για κάθε 100 χιλιόμετρα, έχοντας εκπομπές CO2 114 γρ./χλμ. Αρκετά καλές είναι και οι επιδόσεις, ανάλογα και με την έκδοση αμαξώματος. Ενδεικτικά αναφέρουμε πως το 5θυρο Focus με τον τρικύλινδρο EcoBoost των 100 ίππων, επιταχύνει έως τα 100 χλμ./ώρα από στάση σε 12,5”, έχοντας τελική ταχύτητα που φτάνει τα 185 χλμ./ώρα. Αντίστοιχα, οι τιμές της ισχυρότερης έκδοσης (που διατίθεται με 6άρι χειροκίνητο), είναι 11,3” και 193 χλμ./ώρα. Ο EcoBoost συνδυάζει τη χρήση υπερσυμπιεστή με τεχνολογία άμεσου ψεκασμού και πρόκειται να εφοδιάσει και άλλα μοντέλα από τη γκάμα της Ford, αρχής γενομένης από τα πολυμορφικά C-Max και B-Max. Η ελληνική αντιπροσωπεία στην παρουσίαση του μοντέλου τη Μ. Δευτέρα 9/4 ανακοίνωσε και τις –πολύ δελεαστικές- τιμές του μοντέλου.\nΗ βασική Trend που περιλαμβάνει μεταξύ άλλων 6 αερόσακους, ABS, ESP, σύστημα Start/Stop, ηλεκτρικά παράθυρα και καθρέπτες, κλιματισμό και ηχοσύστημα στην έκδοση με τους 100 ίππους, κοστίζει 14.200€ με απόσυρση. Για την έκδοση εξοπλισμού Trend με την απόδοση των 125 ίππων, η τιμή με απόσυρση είναι 15.750€.


Φωνή λαού! - lastpoint.gr\n23/01/2018 23/01/2018 0 Σχόλια\tΕΘΝΙΚΑ, ΕΛΛΑΔΑ, ΘΑΝΑΣΗΣ Κ, ΚΥΒΕΡΝΗΣΗ, ΜΑΚΕΔΟΝΙΑ, ΠΟΛΙΤΙΚΗ, ΣΥΡΙΖΑ\n–Εδώ ο Ελληνικός λαός βγήκε στους δρόμους. Δεν μπορείτε κύριοι, για να «σταθεροποιήσετε» τα Βαλκάνια να… αποσταθεροποιειτε το μεγαλύτερο και σταθερότερο κράτος των Βαλκανίων – την Ελλάδα!\n–Το 1956 Συλλαλητήρια δημοκρατίας και εθνικής ανεξαρτηρίας κλόνισαν το Κομμουνιστικό καθεστώς στην Ουγγαρία.\n— Και το 1980 στην Πολωνία συλλαλητήρια υπό την αιγίδα του Συνδικάτου «Αλληλεγγύη» και της Καθολικής Εκκλησίας κλόνισαν το κομμουνιστικό καθεστώς στην Πολωνία.\n— Και το Μάϊο του 1968, όταν ξέσπασε η εξέγερση των αριστεριστών φοιτητών στο Παρίσι (το επίσημο ΚΚ Γαλλίας απείχε τότε), η Γκωλική παράταξη οργάνωσε μεγάλο αντισυλλαλητήριο, πολλαπλάσιο σε όγκο. Έτσι το τελείωσε κι ακολούθησαν εκλογές, όπου νίκησε ξανά η γκωλική δεξιά…\n–Το ίδιο έγινε κι ένα χρόνο αργότερα, το Σεπτέμβριο του 1969: οι αριστεριστές φοιτητές κατέβηκαν στους δρόμους σε Ιταλία και Γερμανία. Και στη συνέχεια οι Χριστιανοδημοκράδες κατέβηκαν κι αυτοί με πολλαπλάσιο πλήθος και σταμάτησαν τις αριστερίστικες φοιτητικές ταραχές.\n–Και ο πάστορας Μάρτιν Λούθερ Κίνγκ στις ΗΠΑ ξεκίνησε στις 12 Απριλίου του 1963 μιαν Ειρηνική «πορεία στην Ουάσιγκτων» για τα ανθρώπινα δικαιώματα και κατά των φυλετικών διακρίσεων. Τότε είναι που εκφώνησε ένα από τους κορυφαίους ρητορικούς λόγους όλων των εποχών: το περιβόητο I have α dream!\n–Και στη Βενεζουέλα, εδώ και μερικά χρόνια, ο λαός της χώρας βρίσκεται καθημερινά στους δρόμους για την αποκατάσταση της δημοκρατίας και την εκδίωξη του αριστερού δικτάτορα Τσάβες.\n–Θα καταγγείλουμε τώρα και τους Καθολικούς που εξεγέρθηκαν κατά των Πολωνών Κομμουνιστών το 1980;\n΄–Η του Βαπτιστές κληρικούς που πρωτοστάτησαν στο πιο μαζικό κίνημα για τα ανρθώπινα δικαιώματα στα μέσα της δεκαετίας του ’60 στις ΗΠΑ;\n–Ή την Ορθόδοξη Εκκλησία που πρωτοστάτησε ή συμμετείχε σε όλους τους εθνικούς αγώνες, παλαιότερους και πρόσφατους;\nΟ Ελληνικός λαός δοκιμάζεται. Και απ’ όλες τις ταλαιπωρίες του το μόνο που τον ξεσήκωσε στους δρόμους ήταν – ξανά – το Μακεδονικό!\nΌσοι ανέχονταν επί δεκαετίες τους κουκουλοφόρους να τα κάνουν λίμπα στις ετήσιες «παρελάσεις» του Πολυτεχνείου – να καίνε την Αθήνα σε επετειακή βαση πλέον – ενοχλήθηκαν λέει, επειδή εμφανίστηκαν κάποιοι με στολές μακεδονομάχων.\n← Ποιους ενόχλησε η επιτυχία του συλλαλητηρίου;\nΜεγάλη αλλαγή στο Facebook: Οι χρήστες θ’ αξιολογούν την αξιοπιστία των πηγών πληροφόρησης →


ΑΛΕΞΗΣ ΤΣΙΠΡΑΣ ΑΠΟ ΤΑ ΓΙΑΝΝΙΝΑ-ΦΥΣΙΚΟ ΑΕΡΙΟ ΣΤΗΝ ΗΠΕΙΡΟ ΜΕΧΡΙ ΤΟ 2023-ΓΕΩΠΟΝΙΚΗ ΣΧΟΛΗ ΣΤΗΝ ΑΡΤΑ-ΕΝΙΣΧΥΣΗ ΤΟΥ ΠΡΩΤΟΓΕΝΗ ΤΟΜΕΑ | Θεσπρωτών Διαβουλευση. Νεα απο Ηγουμενιτσα, Φιλιατι, Θεσπρωτία και όλη την Ήπειρο.\nΑΛΕΞΗΣ ΤΣΙΠΡΑΣ ΑΠΟ ΤΑ ΓΙΑΝΝΙΝΑ-ΦΥΣΙΚΟ ΑΕΡΙΟ ΣΤΗΝ ΗΠΕΙΡΟ ΜΕΧΡΙ ΤΟ 2023-ΓΕΩΠΟΝΙΚΗ ΣΧΟΛΗ ΣΤΗΝ ΑΡΤΑ-ΕΝΙΣΧΥΣΗ ΤΟΥ ΠΡΩΤΟΓΕΝΗ ΤΟΜΕΑ.\nΜΕ ΤΗΝ ΟΜΙΛΙΑ ΤΟΥ ΟΛΟΚΛΗΡΩΘΗΚΕ ΤΟ ΔΙΗΜΕΡΟ ΠΕΡΙΦΕΡΕΙΑΚΟ ΣΥΝΕΔΡΙΟ\nΗ κυβέρνηση ΣΥΡΙΖΑ- ΑΝΕΛ θα ολοκληρώσει την τετραετή θητεία της και θα πάει σε εκλογές τον Σεπτέμβριο του 2019, διεμήνυσε ο πρωθυπουργός, Αλέξης Τσίπρας, μιλώντας στο περιφερειακό συνέδριο, στα Ιωάννινα. Ο κ. Τσίπρας υποστήριξε ότι η κυβέρνηση ΣΥΡΙΖΑ είναι η μοναδική που προσέφυγε στις κάλπες και τη λαϊκή κρίση αφού υπέγραψε συμφωνία με τους θεσμούς, κι όχι πριν. Είπε ακόμα ότι η κυβέρνηση προχωρά με επιτυχία σε μεταρρυθμίσεις, καθώς έχει ένα πλαίσιο συνεννόησης ή τη στοιχειώδη συμφωνία της κοινωνίας. Ο πρωθυπουργός επιτέθηκε παράλληλα, εμμέσως πλην σαφώς, σε μέσα μαζικής ενημέρωσης, ισχυριζόμενος ότι πολλές ειδήσεις που μεταδίδονται για δημοσιονομικές αστοχίες και προβλήματα στις αξιολογήσεις δεν είναι απλώς "πλαστές" (fake news) αλλά και "απελπισμένες" (desperate). Οι εν λόγω ειδήσεις, συνέχισε ο πρωθυπουργός, υποστηρίζουν τα συμφέροντα του "παλιού συστήματος" που προσπαθεί να διατηρήσει την επιρροή του στις μάζες. "Παρακολουθούμε τον πανικό που έχει καταλάβει ορισμένους", είπε χαρακτηριστικά. Αναλυτικά η ομιλία του Πρωθυπουργού έχει ως εξής:\nΦίλες και Φίλοι Το συνέδριο για την παραγωγική ανασυγκρότηση στην Ήπειρο, είναι το πέμπτο στην σειρά περιφερειακό συνέδριο. ΟΙ εργασίες των δύο τελευταίων ημερών, επιβεβαίωσαν την δυναμική των πρωτοβουλιών αυτών. Επιβεβαίωσαν την θέρμη με την οποία οι τοπικές κοινωνίες προσέρχονται σε έναν ανοιχτό και απροκατάληπτο διάλογο για τα προβλήματα αλλά και τις προοπτικές της περιφερειακής ανάπτυξης. Έναν διάλογο, στον οποίο οι υπουργοί της κυβέρνησης, όχι μόνο μιλούν, αλλά ακούνε, καταγράφουν και – ας μην φοβηθούμε την λέξη – αξιολογούνται από την τοπική κοινωνία, μέσα από μια άμεση και ζωντανή διαδικασία κοινωνικού διαλόγου. Επιτρέψτε μου, όμως, να ξεκινήσω με ένα ευρύτερο πολιτικό σχόλιο. Από τον Σεπτέμβριο του 2015, η πορεία της χώρας ήταν ομολογουμένως δύσκολη. Δεν κρύψαμε την δυσκολία αυτή. Αντιθέτως μιλήσαμε ανοιχτά στον κόσμο για τον ανηφορικό δρόμο που είχαμε, μέχρι το τέλος του προγράμματος και των μνημονίων. Παράλληλα δεσμευτήκαμε σε κάποιες βασικές αρχές. ¨Ότι θα εξυγιάνουμε τα δημόσια οικονομικά της χώρας, που για δεκαετίες ήταν αντικείμενο διασπάθισης, κακοδιαχείρισης και λεηλασίας. ¨Ότι θα χτυπήσουμε στην ρίζα της την διαπλοκή. ¨Ότι θα στηρίξουμε με κάθε τρόπο τους πιο αδύναμους. Τους ανασφάλιστους, τους άνεργους, αυτούς που απειλούνται από τον εφιάλτη της φτώχειας. Εργαστήκαμε με πείσμα στα μέτωπα αυτά. Και σήμερα είμαστε σε θέση να παρουσιάσουμε έναν θετικό απολογισμό. Συγκρουστήκαμε με ισχυρότατα συμφέροντα που κρατούσαν για πάρα πολλά χρόνια δέσμια την χώρα και την οικονομία. Και αξιοποιήσαμε κάθε δυνατότητα, ακόμα και μέσα σε δύσκολες δημοσιονομικές συνθήκες, προκειμένου να εδραιώσουμε προγράμματα κοινωνικής προστασίας και κοινωνικής απασχόλησης, να εξασφαλίσουμε καθολική πρόσβαση στις υπηρεσίες υγείας για όλους, να στηρίξουμε τις δομές του κοινωνικού κράτους, που οι προηγούμενοι επιχείρησαν να κατεδαφίσουν. Σήμερα όμως βρισκόμαστε σε μια καμπή της πορείας αυτής. Σε αντίθεση με τα δύο προηγούμενα προγράμματα, η αποτυχία των οποίων προκάλεσε τεράστια προβλήματα στην χώρα και την οικονομία, το πρόγραμμα αυτό υλοποιεί τους στόχους του και βαδίζει προς την ολοκλήρωσή του. Και γιατί πετυχαίνουμε εκεί όπου οι προηγούμενοι απέτυχαν, γιατί το 3ο πρόγραμμα είχε πολύ ελαφρύτερη δημοσιονομική προσαρμογή – αυτό ήταν το κέρδος της διαπραγμάτευσης του 2015- δε το λες και αμελητέο 20 λιγότερη επιβάρυνση σε σχέση με ότι είχαν δεσμευθεί. Και γιατί έχοντας όλη την εικόνα σε γνώση του λαού, πήγαμε στη κάλπη και διαμορφώσαμε όρους κοινωνικής κατανόησης και υποστήριξης. Η ολοκλήρωση της τρίτης αξιολόγησης μας φέρνει τώρα πια πολύ κοντά στο τέλος των μνημονίων και της επιτροπείας. Η οικονομία σταθεροποιείται. Η χώρα, ανακτά την εθνική της κυριαρχία. Και μπαίνει σε μια νέα εποχή, απαλλαγμένη από τις στρεβλώσεις και τις παθογένειες δεκαετιών. Την εποχή της Δίκαιης Ανάπτυξης, Και πρέπει να πω ότι στην φάση αυτή, παρακολουθούμε με ενδιαφέρον τον πανικό που έχει καταλάβει ορισμένους, που βλέπουν την κυβέρνηση να επιτυγχάνει τους στόχους της. Κάθε μέρα βρισκόμαστε μπροστά σε ένα καινούριο πακέτο fake news. Πότε υπάρχει κατάρρευση εσόδων. Πότε οι δανειστές είναι δυσαρεστημένοι με την αναδιανομή του πλεονάσματος. Πότε δεν υπάρχει καθόλου πλεόνασμα. Πότε υπάρχει πρόβλημα με την υποδόση των 800 εκατομμυρίων. Πότε τινάζεται στον αέρα η τρίτη αξιολόγηση. Για να διαπιστωθεί, την επόμενη ημέρα ότι τίποτα από όλα αυτά δεν συμβαίνει. Ότι το πρόγραμμα εξελίσσεται κανονικά και η χώρα πιάνει τους στόχους της. Νομίζω ότι ο όρος fake news δεν είναι ο απόλυτα σωστός για αυτή τη βιομηχανία δημιουργίας ψεύτικων εντυπώσεων. Ο σωστός όρος είναι desperate news. Απελπισμένες ειδήσεις. Γιατί δεν υποδηλώνουν τίποτα άλλο, παρά μόνο την απελπισία του παλιού συστήματος και των παρασιτικών του συμμάχων, που χάνει μέρα με τη μέρα την ελπίδα να εδραιωθεί ξανά και να κάνει χρυσές δουλειές στην πλάτη του ελληνικού λαού. Και που όταν διαπιστώνει ότι η διαστρέβλωση δεν αποδίδει καρπούς, ανακαλύπτει χολέρες και πανούκλες στα νοσοκομεία και συριζαίες που πετάνε εικονίσματα από τα γραφεία του υπουργείου παιδείας. Την απόγνωσή τους, τους την επιστρέφουμε. Δεν θα ασχοληθούμε άλλο. Η δική μας πολιτική κοιτάζει μπροστά. Στην εποχή μετά τα μνημόνια και την επιτροπεία. Στην εποχή που η Ελλάδα θα αξιοποιεί τις παραγωγικές της δυνατότητες. Θα δίνει την δυνατότητα στους ανθρώπους της και ιδιαίτερα στους νέους να ζουν αξιοπρεπώς από την δουλειά τους. Θα είναι μια σύγχρονη ευρωπαϊκή χώρα, με ανταγωνιστική οικονομία και ισχυρό κοινωνικό κράτος. Αυτή η εποχή, είναι η εποχή της δίκαιης ανάπτυξης. Εισαγωγικά Η Περιφέρεια της Ηπείρου, η πλέον ορεινή περιφέρεια της Ελλάδας, οφείλει κατά κύριο λόγο τη σημερινή της υστέρηση στα διαδοχικά πλήγματα που έχει δεχθεί, με τον 2ο Παγκόσμιο Πόλεμο, τον εμφύλιο, τη μετανάστευση και την αστικοποίηση, αλλά και στις ανεπάρκειες της πολιτικής που εφαρμόστηκε κατά τις τελευταίες δεκαετίες. Μιας πολιτικής που δεν αξιοποίησε του διαθέσιμους οικονομικούς πόρους, δεν προστάτευσε τους ορεινούς και πλέον απομακρυσμένους πληθυσμούς, δεν προστάτευσε ένα μοναδικό περιβάλλον και έναν πλούτο φυσικών πόρων. Η Ήπειρος, μια γεωγραφική περιοχή με πλούσια ιστορία, πολιτισμό, παιδεία και οικονομική ισχύ, είναι σήμερα μια από τις φτωχότερες περιφέρειες της Ευρώπης, με το υψηλότερο ποσοστό ανεργίας σε σχέση με την υπόλοιπη Ελλάδα. Η ανάπτυξη την οποία επιδιώκουμε, με αύξηση της παραγωγής και της απασχόλησης, με ανασυγκρότηση του κοινωνικού κράτους, και με τη διαμόρφωση ενός βιώσιμου περιβάλλοντος, πρέπει να ανατρέψει όλους τους αρνητικές δυναμικές, όλες τις παθογένειες που έχουν επιβαρύνει, ως τώρα, την Περιφέρεια της Ηπείρου. Υπάρχουν σημαντικότατες παραγωγικές δυνατότητες, παραδοσιακές και νέες, που δεν αξιοποιούνται. Πρωτογενής τομέας Αγαπητοί φίλοι Η αγροτική παραγωγή, η γεωργία και η κτηνοτροφία, είναι χωρίς αμφιβολία ένα από τα συγκριτικά πλεονεκτήματα της Ηπείρου. Στον τομέα αυτόν, πολλά προβλήματα συσσωρεύτηκαν τις τελευταίες δεκαετίες. ¨Όμως οι δυνατότητες ανάπτυξης είναι μπροστά μας και οφείλουμε να τις υποστηρίξουμε. Η πολιτική αυτής της κυβέρνησης βασίζεται σε σταθερούς άξονες που υπερβαίνουν τις διαρθρωτικές αδυναμίες και αντιμετωπίζουν την συσσωρευμένη παθογένεια των τελευταίων δεκαετιών. Γι αυτό, προτεραιότητά μας είναι: Ο ταχύτερος δυνατός εξορθολογισμός και η αποκατάσταση των αδικιών στην κατανομή των ενισχύσεων. Η ανανέωση του αγροτικού πληθυσμού. Η παραγωγή αγροτικών προϊόντων με δυνατότητες ανταγωνισμού και εξωστρέφειας , πράγμα που μπορεί να επιτευχθεί μόνο μέσω συλλογικών επαγγελματικών σχημάτων. Η ανάπτυξη της έρευνας και της καινοτομίας στο χώρο και η υποστήριξη της από νέο επιστημονικό δυναμικό. Στην ειδική συζήτηση που έγινε εδώ για τα αγροτικά θέματα, παρουσιάστηκαν οι δράσεις που χρηματοδοτούνται από το Πρόγραμμα Αγροτικής Ανάπτυξης. Η πολιτική μας στον αγροτικό χώρο στοχεύει κυρίως Στην παραγωγή Αγροτικών Προϊόντων ποιότητας, υψηλής προστιθεμένης αξίας και ανταγωνιστικού χαρακτήρα. Όπως για παράδειγμα το ακτινίδιο. Στην παραγωγή ειδικών προϊόντων εξαγωγικού ενδιαφέροντος που ευνοούνται από τις κλιματικές συνθήκες και τα συγκριτικά πλεονεκτήματα της χώρας μας. Όπως τα αρωματικά και τα φαρμακευτικά φυτά. Στην παραγωγή βασικών προϊόντων διατροφικής επάρκειας για τη χώρα μας , όπως είναι τα γαλακτοκομικά προϊόντα και το κρέας. Για την στήριξη της κτηνοτροφίας θα χρειαστεί να εστιάσουμε ακόμα περισσότερο σε πολιτικές όπως η εγχώρια παραγωγή ζωοτροφών και κτηνοτροφικών φυτών και η προστασία των ντόπιων φυλών, για τις οποίες υπάρχουν μεγάλες δυνατότητες βελτιώσεων. Στον τομέα της μεταποίησης αγροτικών προϊόντων, είναι ενδεικτικό ότι το μεγάλο ενδιαφέρον της Ηπείρου στον τομέα της αγροδιατροφής αποτυπώνεται και στις υποβολές στον νέο Αναπτυξιακό Νόμο. Το 55% των αιτήσεων της Περιφέρειας αφορούν στην αγροδιατροφή. Συνολικά υπεβλήθησαν 17 προτάσεις με συνολικό προυπολογισμό 34,1 εκατ. €. Επίσης, με συγκεκριμένα προγράμματα από το ΕΣΠΑ για την βελτίωση της εξωστρέφειας, όπως το πρόγραμμα «Επιχειρώ έξω» προϋπολογισμού 30 εκατ. €, ενισχύουμε τις μικρομεσαίες επιχειρήσεις για την ανάπτυξη εξαγωγικής δραστηριότητας σε κάθε στάδιο της διαδικασίας. Το πρόγραμμα θα χρηματοδοτεί τη συμμετοχή των επιχειρήσεων σε διεθνείς εμπορικές εκθέσεις καθώς και άλλους τρόπους προώθησης των προϊόντων τους στις διεθνείς αγορές. Σε αυτή την κατεύθυνση ανακοινώσαμε ήδη την έναρξη του προγράμματος για τη διαμόρφωση Ελληνικού Σήματος, με στόχο την ανάπτυξη ενιαίας ταυτότητας για τα προϊόντα του αγροδιατροφικού τομέα. Το πρόγραμμα, που ικανοποιεί ένα πάγιο αίτημα του κλάδου θα βελτιώσει τη θέση των ελληνικών προϊόντων αγροδιατροφής και θα τους επιτρέψει να διεκδικήσουν καλύτερους όρους και μεγαλύτερο μερίδιο στις διεθνείς αγορές, με πλεονέκτημα την εξαιρετική τους ποιότητα. Το όφελος για την οικονομία της Ηπείρου από το πρόγραμμα αυτό αναμένεται να είναι ιδιαίτερα σημαντικό, αφού πολλά προϊόντα της περιφέρειας πληρούν όλες τις προδιαγραφές για την παγκόσμια αγορά. Και θέλω να επισημάνω εδώ, ότι ένα από τα προϊόντα αυτά είναι η φέτα της Ηπείρου, για την προστασία της οποίας δώσαμε και δίνουμε μάχες σε όλα τα επίπεδα. Ακόμα δίνουμε ιδιαίτερη έμφαση στην παραγωγική ανασυγκρότηση δυο σημαντικών κλάδων: της αλιείας και των υδατοκαλλιεργειών. Έτσι , ώστε να καταστούν βιώσιμοι και αειφόροι, τόσο ως προς το κομμάτι της διαχείρισης και διατήρησης των θαλάσσιων βιολογικών πόρων, όσο και ως προς την βιωσιμότητα των θέσεων εργασίας που απορρέουν από αυτούς. Ήδη 520 εκατ. ευρώ του νέου Επιχειρησιακού Προγράμματος Αλιείας και Θάλασσας, κατευθύνονται στο χώρο. Επιτρέψτε μου εδώ μια γενικότερη επισήμανση: Αυτή η εβδομάδα είναι σημαντική για τους αγρότες. καθώς τις επόμενες ώρες θα μπούν στους λογαριασμούς τους 750 εκατ. ευρώ από τη βασική τους ενίσχυση. Μέχρι το τέλος της χρονιάς θα έχουν εισπράξει συνολικά, για το 2017, ενισχύσεις 2,8 δις ευρώ που αποτελούν βεβαίως μεγάλη οικονομική ανάσα για όλη την ελληνική ύπαιθρο. Και θέλω να κάνω ένα σχόλιο επ΄ αυτού: Για πρώτη φορά, επί των ημερών αυτής εδώ της κυβέρνησης, ο αγρότης έχει χρονοδιάγραμμα πληρωμών. Ξέρει πότε θα πάρει τα χρήματα που δικαιούται. Και επιπλέον: Είναι η τρίτη χρονιά που πληρώνουμε στην ώρα τους τα δισεκατομμύρια των αγροτικών ενισχύσεων και η χώρα μας δεν έχει ούτε ένα ευρώ πρόστιμο. Όταν οι υπεύθυνοι των προηγούμενων κυβερνήσεων, φόρτωσαν τη χώρα με πρόστιμα και καταλογισμούς πάνω από 3 δις. ευρώ που καλούμαστε εμείς τώρα να διαχειριστούμε. Και θα τα διαχειριστούμε όσο γίνεται πιο ανώδυνα για τον Έλληνα αγρότη . Βιομηχανία Φίλες και φίλοι Η ανάπτυξη του αγροδιατροφικού τομέα, μας βάζει αυτονόητα μπροστά στο επόμενο βήμα: την στήριξη της βιομηχανίας και της μεταποίησης. Το σχέδιο μας για τη βιομηχανία στηρίζεται στο τρίπτυχο «ολοκληρωμένες αλυσίδες αξίας – εξωστρέφεια – περιβαλλοντική βιωσιμότητα». Το Υπουργείο Οικονομίας υλοποιεί ένα ολοκληρωμένο πλέγμα από παρεμβάσεις για την ενίσχυση της βιομηχανικής και μεταποιητικής δραστηριότητας. ΟΙ παρεμβάσεις αυτές χρηματοδοτούνται από το ΕΣΠΑ, το Ταμείο Υποδομών, και τον Νέο Αναπτυξιακό νόμο. Ο προσανατολισμός των παρεμβάσεων αυτών επιδιώκει την στήριξη της καινοτομίας και της εξωστρέφειας των επιχειρήσεων που δραστηριοποιούνται στη μεταποίηση, τις συνέργειες και τις συνεργασίες στον κλάδο, καθώς και στην πρόσβαση των μικρών και μεσαίων επιχειρήσεων στις διεθνείς αγορές. Στην Ήπειρο, οι συνολικές υποβολές στο Νέο Αναπτυξιακό Νόμο μέχρι σήμερα είναι συνολικού ύψους 51,5 εκατ. €. Χρηματοδοτικά εργαλεία Ξεχωριστό τομέα της στρατηγικής μας σε εθνικό επίπεδο είναι η αποκέντρωση της ανάπτυξης. Στόχος είναι να πάψει η ανάπτυξη να αφορά την Αττική και λίγα μεγάλα αστικά κέντρα και να αγκαλιάσει όλη τη χώρα. Στο πλαίσιο αυτό, το 2016 προβήκαμε σε αύξηση του Εθνικού Σκέλους του Προγράμματος Δημοσίων Επενδύσεων για την Ήπειρο κατά 279,85%. Ενώ για το 2017, έχουμε εγκρίνει ήδη 31,05 εκατ. € για ώριμα έργα από εθνικούς πόρους. Ανακοινώσαμε επίσης από αυτό εδώ το συνέδριο τη διάθεση επιπλέον πιστώσεων ύψους 5 εκ. ευρώ προς την Περιφέρεια από το εθνικό σκέλος του Προγράμματος Δημοσίων Επενδύσεων για την κάλυψη περισσότερων αναγκών. Μέχρι το τέλος του έτους θα επιδιώξουμε να αυξήσουμε ακόμα περισσότερο αυτό το ποσό. Στην Ήπειρο, αξιοποιούμε αυτούς τους πόρους για έργα υποδομών, άμεσες παρεμβάσεις για την βελτίωση της ποιότητας ζωής των πολιτών, αντιμετώπιση εκτάκτων αναγκών καθώς και αποκατάσταση σημαντικών πολιτιστικών και ιστορικών μνημείων. Από το νέο ΕΣΠΑ υλοποιούνται στην Ήπειρο έργα διαχείρισης λυμάτων ύψους 7,3 εκ. ευρώ ενώ έχουν δρομολογηθεί έργα προϋπολογισμού 21 εκ. ευρώ στον τομέα της διαχείρισης των απορριμμάτων. Επιπλέον, από τα προγράμματα ενίσχυσης της επιχειρηματικότητας θα κατευθυνθούν σε επιχειρήσεις της Περιφέρειας περισσότερα από 22 εκ. ευρώ. Τέλος, αποφασίσαμε την αύξηση του προϋπολογισμού του περιφερειακού προγράμματος κατά 151% στον τομέα υποδομών και μεταφορών και κατά 145% στον τομέα της εκπαίδευσης, υγείας και πρόνοιας. Διασφαλίζουμε έτσι την υλοποίηση επιπλέον έργων σε αυτούς τους ιδιαίτερα κρίσιμους τομείς.Στο πλαίσιο των πρωτοβουλιών για την ανάπτυξη και ανασυγκρότηση της περιφέρειας, κατέχει εξαιρετική θέση η υλοποίηση του έργου “Εγγύηση για την ενδυνάμωση του Οικοσυστήματος Κοινωνικών Επιχειρήσεων στην Ελλάδα”. Κύριοι στόχοι αυτού του έργου είναι η δημιουργία ενός “Ταμείου Εγγυήσεων” για τις Κοινωνικές Επιχειρήσεις και η παροχή υποστηρικτικών εργαλείων για την εκκίνηση, ανάπτυξη, εδραίωση και μεγέθυνση των επιχειρήσεων αυτών. Εταίρος του έργου αυτού είναι μεταξύ άλλων και η Συνεταιριστική Τράπεζα Ηπείρου. Αυτή η πρωτοβουλία θα ενισχύσει στην Περιφέρεια της Ηπείρου την ήδη υπαρκτή τάση αξιοποίησης του νέου νόμου για την Κοινωνική και Αλληλέγγυα Οικονομία. Ενέργεια Φίλες και ΦΪλοι Στην βάση του παραγωγικού σχεδιασμού, βρίσκονται τα ζητήματα που αφορούν την ενέργεια. Η Δημόσια Εταιρία Διανομής Αερίου Λοιπής Ελλάδος (ΔΕΔΑ) έχει καταθέσει σχέδιο για την ανάπτυξη των δικτύων διανομής σε 42 πόλεις μεταξύ των οποίων περιλαμβάνονται τέσσερις πόλεις της Ηπείρου: Ιωάννινα, Άρτα, Πρέβεζα και Ηγουμενίτσα. Προβλέπεται η κατασκευή 400 χλμ δικτύων φυσικού αερίου εντός της τετραετίας 2020-2023, που θα καλύπτουν τον αστικό ιστό των τεσσάρων αυτών πόλεων. Προβλέπεται, επίσης, να κατασκευαστούν 15.000 συνδέσεις όλων των κατηγοριών καταναλωτών, με το μεγαλύτερο μέρος τους να αφορά παροχές προς οικιακούς καταναλωτές. Στο σχέδιο ανάπτυξης της εταιρείας περιλαμβάνεται επίσης η σύνδεση με τα δίκτυα φυσικού αερίου αρκετών δημόσιων και δημοτικών κτηρίων, όπως για παράδειγμα σχολικά κτήρια, δημοτικά γυμναστήρια, κολυμβητήρια και άλλες δημόσιες εγκαταστάσεις. Για την υλοποίηση του παραπάνω απαιτούνται επενδύσεις, που σύμφωνα με τις μελέτες της ΔΕΔΑ ανέρχονται στο ποσό των 50 εκατ. ευρώ περίπου, με χρηματοδότηση του νέου ΕΣΠΑ, ιδίων κεφαλαίων της εταιρείας και δανεισμό από επενδυτική τράπεζα (ΕΤΕπ). Κλειδί για την επιτυχία του προγράμματος είναι η στενή συνεργασία με την Περιφέρεια Ηπείρου, στα πρότυπα της αντίστοιχης επιτυχημένης συνεργασίας με τις υπόλοιπες Περιφέρειες. Το σχέδιο ανάπτυξης της ΔΕΔΑ προβλέπει το 2020 ως έτος έναρξης των κατασκευών στην περιοχή. Ωστόσο, οι τέσσερις πόλεις της Ηπείρου βρίσκονται σε μεγάλη απόσταση από τα υφιστάμενα και τα σχεδιαζόμενα συστήματα μεταφοράς αερίου (ΔΕΣΦΑ και ΤΑΡ), ενώ δεν προβλέπεται η κατασκευή νέων συστημάτων μεταφοράς, τα οποία θα διέρχονται από την περιοχή. Για το λόγο αυτό, η τροφοδοσία των πόλεων της Περιφέρειας Ηπείρου είναι εφικτή κυρίως με τη μεταφορά δια θαλάσσης είτε σε υγρή μορφή (LNG), είτε ως συμπιεσμένο αέριο (CNG). Το λιμάνι της Ηγουμενίτσας αποτελεί ένα από τα τέσσερα λιμάνια της χώρας, που είναι ενταγμένα στο ευρωπαϊκό πρόγραμμα POSEIDON-MED ΙΙ για τον ανεφοδιασμό των πλοίων με Υγροποιημένο Φυσικό Αέριο. Ως εκ τούτου, στο λιμάνι της Ηγουμενίτσας προβλέπεται η εγκατάσταση δεξαμενών για την αποθήκευση υγροποιημένου φυσικού αερίου. ΟΙ δεξαμενές αυτές θα μπορούν να αποθηκεύσουν και τις ποσότητες που απαιτούνται για τη τροφοδοσία των τεσσάρων πόλεων. Σε ότι αφορά τους υδρογονάνθρακες, είναι γνωστό ότι μεγάλοι παίκτες της διεθνούς αγοράς, έχουν εκδηλώσει έμπρακτα τη βούληση τους να εμπλακούν στην έρευνα και την αξιοποίηση σχετικών κοιτασμάτων. Το ενδιαφέρον στην περιοχή αφορά τόσο στο χερσαίο χώρο της Ηπείρου, όσο και στο θαλάσσιο χώρο του βόρειου Ιονίου. Στην Ήπειρο υπογράφηκε την περασμένη άνοιξη η σύμβαση για την παραχώρηση του δικαιώματος έρευνας και αξιοποίησης υδρογονανθράκων στη χερσαία περιοχή ανάμεσα στην Άρτα και την Πρέβεζα. Οι εξελίξεις αυτές αναμένεται να δώσουν μια νέα αναπτυξιακή ώθηση για την Ήπειρο, δεδομένου ότι στις Περιφέρειες της χώρας όπου γίνονται έρευνες για υδρογονάνθρακες προβλέπεται να αποδίδεται περιφερειακός φόρος 5% από τα έσοδα που θα προκύψουν στη φάση της παραγωγής. Ενώ θα ενισχυθούν και οι τοπικές θέσεις απασχόλησης. Στον τομέα των Ανανεώσιμων Πηγών, στην Ήπειρο, έχει υλοποιηθεί και λειτουργεί ένας σημαντικός αριθμός έργων – κυρίως φωτοβολταικά και μικρά υδροηλεκτρικά έργα -, ενώ βρίσκονται σε φάση υλοποίησης Αιολικά Πάρκα στο Δήμο Ζίτσας & Πωγωνίου. Υπάρχουν, επίσης, σημαντικές δυνατότητες περαιτέρω ανάπτυξης στους τομείς της γεωθερμίας, της βιομάζας και του βιοαερίου, πρωτίστως στον πρωτογενή τομέα στα θερμοκήπια και τις κτηνοτροφικές μονάδες. Τα γεωθερμικά πεδία μπορούν να υποστηρίξουν τη μείωση του ενεργειακού κόστους στη γεωργία και τις ιχθυοκαλλιέργειες, με προϋπόθεση την βιώσιμη διαχείριση των θερμών υδροαποθεμάτων και μέτρα αποτροπής της χημικής και θερμικής ρύπανσης. Στην κατεύθυνση αυτή, θα τεθεί σύντομα σε δημόσια διαβούλευση ένα νέο νομοσχέδιο για τη γεωθερμία και την αξιοποίησή της στην κατεύθυνση της στήριξης των τοπικών κοινωνιών. Όχημα για την προώθηση των Ανανεώσιμων Πηγών Ενέργειας, μπορούν να αποτελέσουν επίσης οι Ενεργειακές Κοινότητες. Το σχετικό νομοσχέδιο, που είναι έτοιμο να έρθει προς ψήφιση στη Βουλή, δίνει για πρώτη φορά την δυνατότητα σε πολίτες, Οργανισμούς Τοπικής Αυτοδιοίκησης και μικρές και μεσαίες τοπικές επιχειρήσεις να εμπλακούν στον ενεργειακό σχεδιασμό, μέσα από την δυναμική συμμετοχή τους σε ενεργειακά εγχειρήματα. Οι Ενεργειακές Κοινότητες θα μπορούν να δραστηριοποιούνται στους τομείς παραγωγής, αποθήκευσης, ιδιοκατανάλωσης, διανομής και προμήθειας ενέργειας, καθώς και στον τομέα εξοικονόμησης ενέργειας στην τελική χρήση, σε τοπικό και περιφερειακό επίπεδο. Υποδομές Έρχομαι τώρα στο εξ ίσου σημαντικό θέμα των υποδομών: Πριν από μερικές εβδομάδες παραδώσαμε στο σύνολό της την Ιόνια Οδό. Ένα έργο στρατηγικής σημασίας, που βάζει τέλος στον συγκοινωνιακό αποκλεισμό της Ηπείρου. Στο πλαίσιο της παραχώρησης της Ιόνιας Οδού προωθούμε μια σειρά από έργα αντιπλημμυρικής προστασίας, σε όλο το μήκος του αυτοκινητόδρομου, από το Αντίρριο μέχρι τα Ιωάννινα. Τα έργα αυτά, στοχεύουν στην αντιπλημμυρική θωράκιση και προστασία των όμορων περιοχών. Αλλά και στη ριζική αναβάθμιση των συνδέσεων του αυτοκινητοδρόμου, με το επαρχιακό και εθνικό δίκτυο. Μέσα στην εβδομάδα ανατίθεται η εκπόνηση των μελετών από τον παραχωρησιούχο, χωρίς δαπάνη για το ελληνικό Δημόσιο. Ενώ η στόχευση και προτεραιότητα του υπουργείου Υποδομών και Μεταφορών είναι τα πρώτα αντιπλημμυρικά έργα να ξεκινήσουν εντός του τρέχοντος έτους. Στο πλαίσιο του διασυνοριακού προγράμματος INTERREG και σε συνεργασία με το υπουργείο Ανάπτυξης, το υπουργείο Υποδομών και Μεταφορών προχωρά την μελέτη που αφορά τον οδικό άξονα Ηγουμενίτσα-Σαγιάδα-Μαύροματι, προϋπολογισμού 2,5 εκατομμυρίων ευρώ. Πρόκειται για ένα έργο, το οποίο αποτελεί πάγιο αίτημα των κατοίκων και των φορέων της περιοχής. Ταυτόχρονα, ένα μεγάλο αναπτυξιακό έργο, υψηλής εθνικής σημασίας, ο οδικός άξονας Γιάννενα –Κακαβιά, μπαίνει σε τροχιά υλοποίησης. Προωθούμε τη χρηματοδότησή του μέσω της Ευρωπαϊκής Τράπεζας Επενδύσεων με την οποία αναζητούμε τα βέλτιστα χρηματοοικονομικά εργαλεία. Πρόκειται για ένα έργο, συνολικού προϋπολογισμού 350 εκ. ευρώ, το οποίο θα ολοκληρώσει επί της ουσίας τον αυτοκινητόδρομο της Ιόνιας Οδού και σε σύνδεση και με την Εγνατία Οδό θα τονώσει την εξωστρέφεια της Ηπείρου προς τις χώρες των βορείων συνόρων μας. Σχετικά με το αεροδρόμιο Ιωαννίνων. Έχει λυθεί οριστικά το ζήτημα των εγκαταστάσεων καυσίμων για τον ανεφοδιασμό αεροσκαφών. Ενώ έχει ήδη εγκατασταθεί και μέσα στον επόμενο μήνα θα τεθεί σε λειτουργία το σύστημα αυτόματης προσγειωσης προκειμένου να αντιμετωπιστούν τα προβλήματα κυκλοφορίας λόγω καιρικών φαινομένων. Οι δυο αυτές παρεμβάσεις αναβαθμίζουν σημαντικά το αεροδρόμιο, με συνεπαγόμενη αύξηση της τουριστικής και εμπορευματικής κίνησης για ολόκληρη την περιφέρεια. Επίσης ολοκληρωνεται η μελέτη για την Αμβρακία Oδό, για την οποία έχει ήδη εξασφαλιστεί και η χρηματοδότηση του. Ένα έργο με ιδιαίτερη σημασία για την ανάπτυξη της Πρέβεζας. Σημαντικό για την τουριστική αναβάθμιση και αξιοποίησης της Ηπείρου και των νήσων του Ιόνιου πελάγους είναι και το δίκτυο υδατοδρομίων που σχεδιάζεται στην περιοχή. Πρώτη και άμεση προτεραιότητα, είναι η δημιουργία των υδατοδρομίων στην Ηγουμενίτσα, την Λίμνη των Ιωαννίνων και την Πρέβεζα. Τέλος, σε συνεργασία με το υπουργείο Ανάπτυξης, την Εγνατία Α.Ε και την περιφέρεια Ηπείρου υλοποιούμε ένα σημαντικό πρόγραμμα ολιστικής αντιμετώπισης των προβλημάτων οδικής ασφάλειας που προκύπτουν στα «μαύρα σημεία» του εθνικού, του παλαιού και του επαρχιακού οδικού δικτύου. Ειδικότερα, το εν λόγω πρόγραμμα για την περιφέρεια Ηπείρου είναι συνολικού προϋπολογισμού της τάξης των 50 εκ. ευρώ. Ένα ιδιαίτερο κεφάλαιο για την ανάπτυξη της Ηπείρου και της χώρας μας στον τομέα των μεταφορών αλλά και του τουρισμού αποτελεί το λιμάνι της Ηγουμενίτσας, που τα τελευταία χρόνια παρουσιάζει αλματώδη και προοδευτικά ανοδική αύξηση της μεταφορικής κίνησης επιβατών και εμπορευμάτων. Τα έργα της δεύτερης φάσης του έργου έχουν τεθεί ήδη σε λειτουργία. Ενώ η Τρίτη φάση έχει ενταχθεί στην επόμενη προγραμματική περίοδο του ταμείου συνοχής. Η λειτουργία του λιμανιού σε συνδυασμό με τους οδικούς άξονες της Εγνατίας και της Ιόνιας οδού, θα μετατρέψουν το λιμάνι της Ηγουμενίτσας σε έναν σύγχρονο κέντρο συνδυασμένων μεταφορών, που θα συνδέει την χώρα μας με τα μεγάλα λιμάνια της Αδριατικής. Σε αυτή την κατεύθυνση συμβάλλει η ανάπτυξη του Εμπορευματικού Κέντρου Ηγουμενίτσας, στην οποία προχωρά η διοίκηση του Οργανισμού Λιμένος Ηγουμενίτσας, με την υποστήριξη των υπουργείων Ναυτιλίας & Νησιωτικής Πολιτικής, Οικονομίας & Ανάπτυξης, και Υποδομών & Μεταφορών. Συνολικά, διαθέτουμε περισσότερα από 50 εκ. ευρώ για την αναβάθμιση του λιμανιού της Ηγουμενίτσας. Ενώ, είναι πολιτική βούληση να ολοκληρωθεί η διαδικασία αποχαρακτηρισμού όλων των χώρων της χερσαίας ζώνης του λιμανιού που δεν απαιτούνται για λιμενικές δραστηριότητες και η απόδοσή τους στην αυτοδιοίκηση για κοινωφελείς χρήσεις. Ήδη, το Δ.Σ. και η Γενική Συνέλευση του Οργανισμού έχουν εγκρίνει τον αποχαρακτηρισμό και ο Οργανισμός έχει διαβιβάσει τα σχετικά έγγραφα στα συναρμόδια Υπουργεία για την δική τους σύμφωνη γνώμη. Έρευνα Καινοτομία Παιδεία Φίλες και Φίλοι Η δημιουργία αλυσίδων αξίας, καθώς και ο εκσυγχρονισμός της παραγωγής σε όλα τα επίπεδα, προϋποθέτουν την στήριξη της Έρευνας, αλλά και την σύνδεση της Παιδείας με την παραγωγική δραστηριότητα. Η Ήπειρος παρουσιάζει μεγάλες επιδόσεις σε δραστηριότητες Έρευνας και Ανάπτυξης, αν και έχει μικρότερο από το μέσο εθνικό όρο ποσοστό επιχειρήσεων που καινοτομούν. Οι προτάσεις που έχουν κατατεθεί στην Ήπειρο στο πρόγραμμα Ερευνώ- Δημιουργώ- Καινοτομώ, φθάνουν σε ένα συνολικό προϋπολογισμό 62 εκ. Στο Μέτσοβο λειτουργεί ήδη το Μετσόβιο Κέντρο Διεπιστημονικής Έρευνας του Εθνικού Μετσοβίου Πολυτεχνίου. Ενώ με χαρά θέλω να σας ανακοινώσω και επισήμως την ίδρυση, στην Άρτα, Γεωπονικής Σχολής, που θα συμπεριλαμβάνεται στις Σχολές του Πανεπιστήμιου Ιωαννίνων. Επίσης με χαρά να σας ανακοινώσω ότι μέσα από τη συνεργασία του Υπουργείου Παιδείας και Αγροτικής Αναπτυξης, επίσης, ιδρύονται τρία Διετή Προγράμματα, υπό τη σκέπη του Πανεπιστημίου: είναι το πρόγραμμα Γαλακτοκομίας, το πρόγραμμα Γεωργοκτηνοτροφικής Παραγωγής και το πρόγραμμα Ιχθυοκαλλιεργειών. Τα διετή αυτά προγράμματα, τα οποία για πρώτη φορά θεσμοθετούνται στο πλαίσιο των ΑΕΙ, θα αναβαθμίσουν ριζικά την τεχνική εκπαίδευση και θα είναι προσβάσιμα στου αποφοίτους των ΕΠΑΛ. Πολύ σημαντικό εδώ είναι ότι οι φοιτητές τους θα λαμβάνουν επαγγελματικά πιστοποιητικά ευρωπαϊκών προσόντων. Τέλος, Αποτελεί σημαντική απόφαση η υιοθέτηση της πρότασης του Πανεπιστημίου Ιωαννίνων για τη ίδρυση σε αυτό ενός Κέντρου Έρευνας, με ινστιτούτα για την Βιοιατρική, το Περιβάλλον, τις Τεχνολογίες Υλικών και Εφαρμογών, καθώς και τις Ανθρωπιστικές Σπουδές. Περιβάλλον – Τουρισμός ¨Όπως είπα και από την αρχή, η αναπτυξιακή μας πρόταση για την Ήπειρο, δεν μπορεί παρά να έχει ως προαπαιτούμενο τον ισόρροπο σχεδιασμό και τη συνύπαρξη της ανάπτυξης με την ορθολογική αξιοποίηση και τον σεβασμό του φυσικού περιβάλλοντος. Σχετική με το ζήτημα αυτό είναι η διαχείριση των υδατικών οικοσυστημάτων. Τομέας όπου χρειάζεται να αντιμετωπίσουμε τα αποτελέσματα μιας μακρόχρονης εγκατάλειψης και υποβάθμισης. Σε ότι αφορά τον Αμβρακικό Κόλπο, το Υπουργείο Περιβάλλοντος και Ενέργειας, προχωρά άμεσα στις εξής δράσεις: Πρώτον, στην ένταξη του συνόλου της περιοχής στο δίκτυο Natura 2000. Δεύτερον στην εκπόνηση Ειδικής Περιβαλλοντικής Μελέτης, με την οποία θα γίνει αποτύπωση της υφιστάμενης κατάστασης και διατύπωση προτάσεων μέσα από ευρείες διαδικασίες διαβούλευσης. Τρίτον στη σύνταξη σχεδίου Προεδρικού διατάγματος, με ξεκάθαρες χρήσεις γης και επιτρεπόμενες και μη δραστηριότητες. Τέλος, με βάση την Ειδική Περιβαλλοντική Μελέτη και το Σχέδιο Προεδρικού Διατάγματος, θα προχωρήσουμε στη σύνταξη Σχεδίου Διαχείρισης. Ικανοποιώντας το πάγιο αίτημα των τοπικών κοινωνιών, για την δημιουργία ενός ολοκληρωμένου αναπτυξιακού σχεδίου, το οποίο θα λαμβάνει υπόψη τις ιδιαιτερότητες της περιοχής και θα συνδυάζει επενδυτικές δραστηριότητες συμβατές με την προστασία και την ανάδειξη του περιβάλλοντος. Ο συνδυασμός κοινωνικοοικονομικής ανάπτυξης και η προστασία του περιβάλλοντος είναι ζητούμενο και για την περίπτωση της λίμνης Παμβώτιδας. Προκειμένου να επιτευχθεί μια ικανοποιητική ισορροπία ανάμεσα στους δύο αυτούς παράγοντες, το Υπουργείο Περιβάλλοντος και Ενέργειας βρίσκεται στη φάση της τελικής επεξεργασίας του σχεδίου Προεδρικού Διατάγματος, το οποίο αναμένεται να είναι έτοιμο στα τέλη του 2017. Με το Προεδρικό Διάταγμα θα υπάρχουν πλέον ξεκάθαρες χρήσεις γης και ανάλυση των επιτρεπόμενων και μη δραστηριοτήτων. Τουρισμός Η ανάδειξη και η προστασίας της τοπικής πολιτιστικής κληρονομίας και η ανάπτυξη του εναλλακτικού τουρισμού, αποτελούν τομείς στους οποίους η Ήπειρος θα μπορούσε να παίξει κυρίαρχο ρόλο λόγω των ιδιαίτερων περιβαλλοντικών και πολιτιστικών χαρακτηριστικών της. Το πυκνό δίκτυο ποταμών και ο ορεινός της όγκος, σε συνδυασμό με την πλούσια ιστορία της και τα παραδοσιακά χαρακτηριστικά που συγκεντρώνει μπορούν να γίνουν μοχλός για την τοπική ανάπτυξη. Αξιοποιούμε πόρους του εθνικού σκέλους του προγράμματος Δημοσίων Επενδύσεων, για τον σκοπό αυτό. Συμμετέχουμε στη μεγάλη προσπάθεια που γίνεται για την αποκατάσταση του Γεφυριού στην Πλάκα, αναγνωρίζοντας τον εμβληματικό του χαρακτήρα. Για αυτό το λόγο, εγκρίθηκε η χρηματοδότηση των 5,6 εκατ. € για το έργο της στερέωσης, αποκατάστασης, αναστήλωσης και ανάδειξη του Γεφυριού. Στο πλαίσιο του ΕΣΠΑ, σχεδιάζεται επίσης πρόσκληση για την ανάδειξη περιοχών κοντά σε λίμνες και ποταμούς, με γνώμονα την ήπια ανάπτυξη. Ο προϋπολογισμός της πρόσκλησης θα είναι 20 εκατ. €. Ακόμα, 25 εκατ. € από πόρους του ΕΣΠΑ θα διατεθούν για την αξιοποίηση των αναγνωρισμένων ιαματικών πηγών, δικαιοδοσίας των Οργανισμών Τοπικής Αυτοδιοίκησης α’ βαθμού . Ο τουρισμός έχει πολύ σοβαρές προοπτικές ανάπτυξης. Στο πλαίσιο του ΕΣΠΑ θα ανακοινωθεί άμεσα η πρόσκληση των 120 εκατ. € για την ίδρυση νέων τουριστικών επιχειρήσεων. Πρόσφατα ανακοινώθηκαν τα αποτελέσματα για τη δράση που χρηματοδοτεί την αναβάθμιση τουριστικών επιχειρήσεων. Στην Ήπειρο, υπήρξαν υψηλού επιπέδου προτάσεις και σημειώθηκε μεγάλο ποσοστό επιτυχίας. Θετικά αξιολογήθηκαν οι 64 από τις 68 προτάσεις που υποβλήθηκαν. Οι 64 προσωρινοί δικαιούχοι θα επιδοτηθούν με 3,3 εκατ. €. Επίσης, στην Ήπειρο έχει δρομολογηθεί μέσω του νέου ΕΣΠΑ η υλοποίηση δημοσίων έργων για την αξιοποίηση του τουριστικού κεφαλαίου. Έχει ήδη ξεκινήσει η υλοποίηση έξι πράξεων συνολικού προϋπολογισμού 6,5 εκατ. €. Υγεία Φίλες και Φίλοι Η συζήτηση για την ανάπτυξη δεν μπορεί να περιορίζεται μόνο σε οικονομικά μεγέθη και δημοσιονομικούς δείκτες. Είναι ανάγκη να συμπεριλάβει ποιοτικούς στόχους που αφορούν την γενικότερη ευζωία των ανθρώπων , μεταξύ των οποίων κορυφαία σημασία έχει το καλό επίπεδο υγείας του πληθυσμού. Η Υγεία είναι για εμάς ένα προνομιακό πεδίο άρσης ανισοτήτων, κατοχύρωσης ανθρωπίνων δικαιωμάτων, κοινωνικής αναδιανομής και δίκαιης ανάπτυξης. Είναι ένα πεδίο που τηρήθηκαν στο ακέραιο οι βασικές πολιτικές μας δεσμεύσεις, όπως η καθολική κάλυψη, η προτεραιότητα στο ΕΣΥ, η «ηθικοποίηση» του Συστήματος Υγείας. Αλλά και ένας τομέας που εξασφαλίζεται η κοινωνική ανταποδοτικότητα των αυξημένων φορολογικών και ασφαλιστικών υποχρεώσεων των πολιτών. Για την Ήπειρο και στο πλαίσιο της μεγάλης μεταρρύθμισης για την Πρωτοβάθμια Φροντίδα Υγείας, προβλέπεται να λειτουργήσουν μέσα στο 2017 5 τοπικές Μονάδες Υγείας στα Γιάννενα και από μία στις πρωτεύουσες των λοιπών νομών. Ταυτόχρονα δίνεται ένας συνεχής αγώνας για την κάλυψη των κενών σε προσωπικό, αλλά και για την τεχνολογική αναβάθμιση των νοσοκομείων και των κέντρων υγείας της Περιφέρειας. Στο πλαίσιο αυτό, θα αναφέρω μεταξύ πολλών, την εγκατάσταση νέου Μαγνητικού Τομογράφου στο Πανεπιστημιακό Νοσοκομείο Ιωαννίνων. Την ολοκλήρωση του διαγωνισμού για τον νέο αξονικό τομογράφο στο Γενικό Νοσοκομείο Άρτας, ο οποίος θα εγκατασταθεί μέχρι το τέλος του έτους. Αλλά και την επαναλειτουργία των ορθοπεδικών χειρουργείων στο Γενικό Νοσοκομείο Πρέβεζας, το οποίο ενισχύθηκε με προσωπικό. Επίλογος Φίλες και Φϊλοι Όσα είπα, δεν θα μπορούσαν να καλύπτουν φυσικά το σύνολο του προβληματισμού που εκφράστηκε εδώ τις δύο αυτές ημέρες. Κρατήστε από την πλευρά μας αυτή την δέσμευση: Θα συνεχίσουμε την όσο πιο στενή συνεργασία με την Περιφέρεια, καθώς και τους παραγωγικού φορείς του τόπου. Έτσι ώστε να στηρίξουμε με κάθε τρόπο τις τεράστιες παραγωγικές δυνατότητες αυτής της ιστορικής περιοχής. Κάνοντας αυτό που μας αναλογεί σε επίπεδο υποδομών και κοινωνικών υπηρεσιών. Προσφέροντας κάθε δυνατή τεχνική βοήθεια και πληροφόρηση, σχετικά με τον σχεδιασμό και τα χρηματοδοτικά εργαλεία. Και κυρίως, αξιολογώντας τις δημιουργικές προτάσεις που υποβλήθηκαν, και εντάσσοντάς τις σε ένα σχέδιο και ένα χρονοδιάγραμμα υλοποίησης. Στόχος είναι, από αυτή τη διαδικασία κοινωνικού διαλόγου, να προκύψει ένα συνεκτικό σχέδιο παραγωγικής ανασυγκρότησης για την περιφέρεια. Και σε αμέσως επόμενο επίπεδο, τα περιφερειακά σχέδια, να αποτελέσουν την βάση για το Εθνικό Σχέδιο Παραγωγικής Ανασυγκρότησης. Το Σχέδιο με το οποίο θα περάσει η χώρα την εποχή της Δίκαιης και Βιώσιμης Ανάπτυξης. Θέλω να ευχαριστήσω την Περιφέρεια για την εξαιρετικά συνεργασία. Και ακόμα, να ευχαριστήσω όλους όσοι συνέβαλλαν με την συμμετοχή τους στην επιτυχία του συνεδρίου αυτού. Σας ευχαριστώ πολύ.


Ιδιωτική Οδός: ΑΠΟΨΕ Η ΤΑΙΝΙΑ ΤΗΣ ΣΤΕΛΛΑΣ ΑΡΚΕΝΤΗ ΓΙΑ ΤΟΝ ΜΕΓΑΛΟ ΓΛΥΠΤΗ ΓΙΑΝΝΟΥΛΗ ΧΑΛΕΠΑ\nΑΠΟΨΕ Η ΤΑΙΝΙΑ ΤΗΣ ΣΤΕΛΛΑΣ ΑΡΚΕΝΤΗ ΓΙΑ ΤΟΝ ΜΕΓΑΛΟ ΓΛΥΠΤΗ ΓΙΑΝΝΟΥΛΗ ΧΑΛΕΠΑ\nΑπόψε στις 8 στον κινηματογράφο Τριανόν της Αθήνας η πρεμιέρα της ταινίας Εγώ, ο Γιαννούλης Χαλεπάς της Στέλλας Αρκέντη.\nΗ ταινία θα παίζεται μέχρι τις 23 Φεβρουαρίου και θα έχει τρεις προβολές καθημερινά: 18.00, 20.15 και 22.30.\nΣτο σημερινό φύλλο της εφημερίδας Ριζοσπάστης διαβάζουμε για την ταινία:\nΗ ταινία της Στέλλας Αρκέντη για τον γλύπτη Γιαννούλη Χαλεπά είναι η πρακτική απόδειξη ότι η Τέχνη είναι μία και αδιαίρετη παρά τις εφτά εκφράσεις της. Διέπεται, μάλιστα, από τις τρεις παραμέτρους που διαπερνούν όλες τις τέχνες και τις ενώνουν στο ένα και αδιαίρετο αισθητικό γεγονός: Τη μουσικότητα, τη γραφικότητα και την ποιητικότητα. Πυκνή, πολυμορφική και σύνθετη η προσέγγιση στο έργο, στη ζωή και την αρρώστια του Χαλεπά, στη σχέση με την μητέρα του, στη φιλοσοφία του για τη δημιουργία και τον δημιουργό. Αποδραματοποιημένος και αυστηρός ο λόγος.\nΗ ταινία της Αρκέντη διέπεται από εντονότατη θεατρικότητα σε στοιχεία και συμβάσεις, η οποία, όμως, όχι μόνο ενσωματώνεται, αλλά αφομοιώνεται σε ένα κινηματογραφικότατο αποτέλεσμα. Η κάμερα ρέει κι όταν είναι σταθερή, στο εργαστήρι του Χαλεπά στριφογυρίζει αργά σαν να φοβάται μη σπάσει κάποιο πρόπλασμα, αγγίζει τις επιφάνειες, χαϊδεύει τα σχήματα, επιτείνει την πλαστικότητα της εικόνας. Εκπληκτική η σεκάνς με τις δύο καθήμενες φιγούρες, δίπλα δίπλα αλλά μακριά, ο Χαλεπάς σε μεγάλη ηλικία και η μητέρα του να αφηγούνται. Εκκωφαντική η παρουσία της αφαίρεσης, η προσπάθεια να παραμεριστεί οτιδήποτε περίσσιο για να φθάσει κανείς κατευθείαν στην ουσία. Μνεία ιδιαίτερη στη μουσική και στον τρόπο που η Αρκέντη την εντάσσει οργανικά στην αφήγηση. Τέλος, θα ήθελα να αναφερθώ στους ηθοποιούς. Στον Θανάση Παπαθανασίου και την Ιωάννα Γκαβάκου, η οποία στιγμές στιγμές αγγίζει σημεία ύψιστης, απόλυτης και σπάνιας ερμηνείας, με όπλο σημαντικό τις βραχνές, χαμηλές οκτάβες στην τοποθέτηση της φωνής ...\nΗ παραγωγός και σκηνοθέτις Στέλλα Αρκέντη σπούδασε σκηνοθεσία στην Αθήνα, στη Σχολή Κινηματογράφου "'Λυκούργος Σταυράκος" και στο Παρίσι στο Πανεπιστήμιο: PARIS VIII.\nΣΚΗΝΟΘΕΣΙΑ & ΠΑΡΑΓΩΓΕΣ ΤΑΙΝΙΩΝ ΜΙΚΡΟΥ ΜΗΚΟΥΣ\nTαινίες Mικρού Mήκους με συμπαραγωγή\n1988, "Eνας Hθοποιός Δημιουργείται". Συμπαραγωγός: Eλληνικό Kέντρο Kινηματογράφου.\n1986, "Aυτή και η Άλλη". Συμπαραγωγοί: Γιώργος Eμιρζάς & Bαγγέλης Kοτρώνης.\n1983, «Θεαματικοί ή Φαντασματικοί».\nΣΚΗΝΟΘΕΣΙΑ & ΠΑΡΑΓΩΓΕΣ ΤΑΙΝΙΩΝ ΜΥΘΟΠΛΑΣΙΑΣ ΜΕΓΑΛΟΥ ΜΗΚΟΥΣ\n1987, «ENA XPEOΣ ΠAΛIO». Σενάριο σε συνεργασία με την Άντζελα Μπρούσκου Συμπαραγωγοί: "Positive E.Π.E., Mαίρη Xατζημιχάλη Παπαλιού" & Γιώργος Eμιρζάς.\n2010, «Εγώ, ο Γιαννούλης Χαλεπάς». Μοντάζ- Κάμερα - Παραγωγή – Σενάριο –Σκηνοθεσία.\nΠAPAΓΩΓH & EKTEΛEΣH ΝΤΟΚΥΜΑΝΤΕΡ & ΣΚΗΝΟΘΕΣΙΑ & ΣΕΝΑΡΙΟ\nΑπό το 2008 έχει ξεκινήσει μια σειρά ντοκυμαντέρ, με θέμα την αδιάσπαστη ενότητα της ελληνικής τέχνης ανά τους αιώνες. Όπου πρωτότυπα θέματα θα δίνουν αφορμή για την παρουσίαση της Ελληνικής τέχνης και των μορφών της, από την Αρχαιότητα έως σήμερα.\n2010, «Τρείς Παίδες εν Καμίνω». Ντοκυμαντέρ για το Λειτουργικό δράμα στα Βυζαντινά χρόνια (στη φάση του μοντάζ).\n2010, Η "Ακολουθία των Χριστουγέννων με τους Βυζαντινούς Χορούς της Αγίας Ειρήνης" υπό την διεύθυνση του Χοράρχη Λυκούργου Αγγελόπουλου (Τηλεοπτική εκπομπή 245 λεπτά). Προβλήθηκε στο κανάλι της Βουλής.\n2008, «Ο πάπυρος της Οξυρύγχου», το τέλος μιας εποχής και η αρχή μιας άλλης» διάρκεια 40’ λεπτών. Είναι το πρώτο επεισόδιο της σειράς ντοκυμαντέρ και προβλήθηκε από το κανάλι της Βουλής.\n2008, «Τα 30 Χρόνια της Ελληνική Βυζαντινής Χορωδίας». Διάρκεια 80’ λεπτών.\nΠροβλήθηκε επίσης από το κανάλι της Βουλής.\n1997, Nτοκυμαντέρ μεγάλου μήκους, με τίτλο «Ένα - Δύο - Tρία». Παραγωγή: Oργανισμός Πολιτιστικής Πρωτεύουσας της Eυρώπης, Θεσσαλονίκη 1997, Cyber Screen.\nXορηγία: Ίδρυμα Iωάννου Φ. Kωστοπούλου. Εκτέλεση Παραγωγής, Σενάριο, Σκηνοθεσία.\nΣΚΗΝΟΘΕΣΙΑ & ΣΥΓΓΡΑΦΗ ΘΕΑΤΡΙΚΟΥ ΕΡΓΟΥ\n2004, Θεατρική παράσταση «O Aριστόξενος και οι Oλυμπιακοί αγώνες».\nΣυγγραφή - Σκηνοθεσία: Στέλλα Αρκέντη\nΠαραγωγή: Λιάνα Πατέρα. Yπό την αιγίδα της Aρχιεπισκοπής Aθηνών.\nΠAPAΓΩΓH & ΕΚΤΕΛΕΣΗ ΘEATPIKΩN ΠAPAΣTAΣEΩN & ΣΚΗΝΟΘΕΣΙΑ\n1996, Θεατρική παράσταση «O Δίκρανος Nτίσνεϋ», του Φίλιπ Pίντλεϋ, στον «Tεχνοχώρο υπό Σκιάν». Παραγωγή Cyber Scene. Xορηγία: Reynolds - Camel Art.\n1995, Θεατρική παράσταση «ΠEPΣEΣ» στο θέατρο του Λυκαβηττού στα πλαίσια του Φεστιβάλ Aθηνών. Xορηγοί: Yπουργείο Tουρισμού - Philip Morris - Χαλυβουργική Α.Ε.\nΠρόεδρος της Eταιρείας Cyber Scene - Mουσικό και Θεατρικό Kέντρο Mελετών και Παραστάσεων. Aπό το 1995 - 2005.\n2006, Θεατρικό έργο με τίτλο «Silly season».\n2004, Θεατρικό έργο με τίτλο «O Aριστόξενος και οι Oλυμπιακοί αγώνες» κατόπιν παραγγελίας της παραγωγού Λιάνας Πατέρα και της Αρχιεπισκοπής Αθηνών.\n2000, Σενάριο με τίτλο «Regardez Macha» (Arc en ciel). Mε την υποστήριξη του Ευρωπαϊκού προγράμματος Media για την ανάπτυξη σεναρίου.\n2008, Λιμπρέττο για την Όπερα της Σωτηρίας Αδάμ «Το Βλέμμα του Αετού».\n2009, Σενάριο μεγάλου μήκους με τίτλο: «Η Λογική γεννάει Τέρατα» στηριγμένο στο μυθιστόρημα του Αλέξανδρου Παπαδιαμάντη «Η Φόνισσα». Tα γυρίσματα της ταινίας ξεκίνησαν τέλος του 2010.\nΑναρτήθηκε από pandriopoulos στις 12:18 μ.μ.\nΕτικέτες Γιαννούλης Χαλεπάς, Γλυπτική, Εν Αθήναις σήμερον, Σινεμά ο Παράδεισος